Avis juridique important

|

31976L0767

Οδηγία 76/767/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στις κοινές διατάξεις περί των συσκευών πιέσεως και των μεθόδων ελέγχου αυτών των συσκευών

Επίσημη Εφημερίδα αριθ. L 262 της 27/09/1976 σ. 0153 - 0168 Φινλανδική ειδική έκδοση: Κεφάλαιο 13 τόμος 5 σ. 0182  Ελληνική ειδική έκδοση: Κεφάλαιο 13 τόμος 4 σ. 0127  Σουηδική ειδική έκδοση: Κεφάλαιο 13 τόμος 5 σ. 0182  Ισπανική ειδική έκδοση: Κεφάλαιο 13 τόμος 5 σ. 0192  Πορτογαλική ειδική έκδοση : Κεφάλαιο 13 τόμος 5 σ. 0192

ΟΔΗΓΙΑ ΤΟΥ ΣΥΜΒΟΥΛΙΟΥ της 27ης Ιουλίου 1976 περί προσεγγίσεως των νομοθεσιών των Κρατών μελών των αναφερομένων στις κοινές διατάξεις περί των συσκευών πιέσεως και των μεθόδων ελέγχου αυτών των συσκευώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι σε κάθε Κράτος μέλος διατάξεις αναγκαστικού χαρακτήρος προσδιορίζουν τα τεχνικά χαρακτηριστικά κατασκευής, ελέγχου και ή λειτουργίας των συσκευών πιέσεως και ότι οι προδιαγραφές αυτές διαφέρουν από το ένα Κράτος μέλος στο άλλο και ότι οι διαφορές  αυτές εμποδίζουν τις συναλλαγές και δύνανται να δημιουργήσουν άνισες συνθήκες ανταγωνισμού στο εσωτερικό της Κοινότητος- ότι αυτά τα εμπόδια στη δημιουργία και λειτουργία της Κοινής Αγοράς δύνανται να περιορισθούν, ακόμη και να εξαλειφθούν, αν εφαρμοσθούν οι αυτές προδιαγραφές εντός κάθε Κράτους μέλους, είτε προς συμπλήρωση είτε προς αντικατάσταση των εν ισχύι νομοθεσιών  των- ότι είναι αναγκαίος ο έλεγχος της τηρήσεως αυτών των τεχνικών προδιαγραφών για την αποτελεσματική προστασία αυτών που τις χρησιμοποιούν και των τρίτων- ότι οι υπάρχουσες διαδικασίες ελέγχου διαφέρουν από το ένα Κράτος μέλος στο άλλο- ότι για την πραγματοποίηση της ελευθέρας κυκλοφορίας των συσκευών πιέσεως στο εσωτερικό της κοινής αγοράς και για την αποφυγή πολλαπλών ελέγχων, οι οποίοι αποτελούν εξίσου εμπόδια στην ελευθέρα κυκλοφορία αυτών των συσκευών, αρμόζει να προβλεφθεί  αμοιβαία αναγνώριση των ελέγχων υπό των Κρατών μελών- ότι για τη διευκόλυνση αυτής της αμοιβαίας αναγνωρίσεως των ελέγχων είναι ιδίως σκόπιμο να θεσπισθούν κατάλληλες διαδικασίες περί εγκρίσεως προτύπου ΕΟΚ και ελέγχου ΕΟΚ των συσκευών και να εναρμονισθούν τα κριτήρια τα οποία πρέπει να ληφθούν υπόψη για  τον καθορισμό των οργανισμών των επιφορτισμένων για την πραγματοποίηση αυτών των ελέγχων- ότι η παρουσία επί μιας συσκευής πιέσεως των σημάτων ΕΟΚ τα οποία αντιστοιχούν στους ελέγχους τους οποίους υπέστη συνεπάγεται την πιστότητά της προς τις τεχνικές προδιαγραφές που την αφορούν και κατά συνέπεια καθιστά άχρηστη κατά την εισαγωγή και  χρησιμοποίησή της την επανάληψη των ήδη πραγματοποιηθέντων ελέγχων- ότι οι εθνικές ρυθμίσεις στον τομέα των συσκευών πιέσεως καλύπτουν μεγάλον αριθμό κατηγοριών συσκευών πιέσεως, χρήσεως, χωρητικότητας και πιέσεως πολύ διαφορετικών- ότι είναι χρήσιμο να προσδιορισθούν από την παρούσα οδηγία οι γενικές διατάξεις που αφορούν ιδίως τις διαδικασίες εγκρίσεως ΕΟΚ και ελέγχου ΕΟΚ- ότι για κάθε κατηγορία συσκευών ειδικές οδηγίες καθορίζουν τις προδιαγραφές τις αναφερόμενες στην τεχνική κατασκευή, στον τρόπο ελέγχου αυτών των συσκευών και κατά περίπτωση στους όρους συμφώνως με τους οποίους οι κοινοτικές τεχνικές προδιαγραφές  υποκαθιστούν τις προϋπάρχουσες εθνικές διατάξεις- ότι για να ληφθεί υπόψη η πρόοδος της τεχνικής είναι αναγκαία η ταχεία προσαρμογή των τεχνικών προδιαγραφών που ορίζονται στις οδηγίες που αναφέρονται στις συσκευές πιέσεως- ότι αρμόζει για τη διευκόλυνση της πραγματοποιήσεως των αναγκαίων μέτρων γι' αυτό το σκοπό να προβλεφθεί μια διαδικασία θεσπίζουσα στενή συνεργασία μεταξύ των Κρατών μελών και της Επιτροπής της Κοινότητος εντός των πλαισίων της επιτροπής για την  προσαρμογή στην τεχνική πρόοδο των οδηγιών που αποσκοπούν στην εξάλειψη των τεχνικών εμποδίων στις συναλλαγές στον τομέα των συσκευών πιέσεως- ότι θα ήτο δυνατόν να συμβεί ώστε συσκευές πιέσεως που διατίθενται στην αγορά παρ' όλον ότι πληρούν τις προδιαγραφές της ειδικής οδηγίας η οποία τις αφορά, να είναι σε μερικές περιπτώσεις επισφαλείς- ότι πρέπει κατά συνέπεια να προβλεφθεί μία διαδικασία  προς μείωση αυτού του κινδύνου,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   ΚΕΦΑΛΑΙΟ 1 Ορισμοί και βασικές αρχές   Άρθρο 1  1. Συμφώνως προς την παρούσα οδηγία ως "συσκευή πιέσεως" νοείται κάθε συσκευή ή περιέκτης σταθερός ή κινητός, εντός του οποίου δύναται να υφίσταται ή να αναπτύσσεται ενεργός πίεση αερίου, ατμού ή ανωτέρα των 0,5 bar.  2. Αποκλείονται:  - Οι συσκευές που προορίζονται για πυρηνική χρήση των οποίων η ελαττωματικότητα δύναται να προκαλέσει εκπομπή ραδιενεργείας,  - Οι συσκευές που προορίζονται ειδικώς για τον εξοπλισμό ή την προώθηση πλοίων ή αεροσκαφών,  - Οι αγωγοί μεταφορών και διανομής.   Άρθρο 2  1. Ειδικές οδηγίες καθορίζουν για τις κατηγορίες συσκευών πιέσεως στις οποίες αναφέρονται και κατά περίπτωση για τον σχετικό εξοπλισμό τις προδιαγραφές σχεδιασμού και κατασκευής ως και τον τρόπο ελέγχου, δοκιμής και κατά περίπτωση λειτουργίας.   Οι εν λόγω οδηγίες διευκρινίζουν για κάθε κατηγορία συσκευών πιέσεως αν οι συσκευές αυτές υπόκεινται στην έγκριση ΕΟΚ και τον έλεγχο ΕΟΚ, ή μόνο στη μία ή την άλλην αυτών των διαδικασιών ή σε καμμία από τις διαδικασίες αυτές.  Δύνανται να προβλέπουν:  - τους όρους ή τα χρονικά όρια που συνεπάγεται κατά περίπτωση η έγκριση καθώς και τα σήματα τα οποία πρέπει ενδεχομένως να τίθενται επί των συσκευών πιέσεως στις περιπτώσεις αυτές.  - τα σήματα που αποσκoπούν στην αναγνώριση κάθε συσκευής πιέσεως,  - τους όρους τους οποίους πρέπει να πληρούν οι διάφορες εναλλαγές μιας συσκευής ώστε να λάβουν την αυτή έγκριση ΕΟΚ.  2. Νοείται ως "συσκευή πιέσεως τύπου ΕΟΚ" υπό την έννοια της παρούσας οδηγίας κάθε συσκευή η οποία έχει σχεδιασθεί και κατασκευασθεί κατά τρόπο ώστε να πληροί τις προδιαγραφές της ειδικής οδηγίας η οποία εφαρμόζεται για την κατηγορία στην οποία ανήκει η  εν λόγω συσκευή.   Άρθρο 3  Τα Κράτη μελη δεν δύνανται να αρνηθούν, να απαγορεύσουν ή να περιορίσουν για λόγους που αφορούν την κατασκευή και τον έλεγχο αυτής κατά την έννοια της παρούσας οδηγίας και της ειδικής οδηγίας η οποία αναφέρεται σ' αυτήν την κυκλοφορία και τη  θέση σε λειτουργία συσκευής πιέσεως τύπου ΕΟΚ η οποία ανταποκρίνεται στις προδιαγραφές της παρούσας οδηγίας και της αναφερομένης σ' αυτήν ειδικής οδηγίας.   Άρθρο 4  Τα Κράτη μέλη αποδίδουν στην έγκριση ΕΟΚ και τον έλεγχο ΕΟΚ την ιδίαν αξίαν την οποίαν αποδίδουν και στις εθνικές πράξεις ισοδυνάμου ισχύος εφόσον υφίστανται.   Άρθρο 5  Το έργο της διοικήσεως που χορηγεί την έγκριση ΕΟΚ μιας συσκευής ή του οργανισμού ελέγχου που πραγματοποιεί τον έλεγχο ΕΟΚ μιας συσκευής περιορίζεται στις εξετάσεις που πραγματοποιούνται συμφώνως με τις προδιαγραφές των ειδικών οδηγιών των  αναφερομένων στην εξεταζομένη συσκευή και στα ανατιθέμενα στο πλαίσιο της παρούσας οδηγίας καθήκοντα.   ΚΕΦΑΛΑΙΟ II Έγκριση προτύπου ΕΟΚ   Άρθρο 6  1. Η έγκριση προτύπου ΕΟΚ αποτελεί εφόσον προβλέπεται από ειδική οδηγία προϋπόθεση για:  - τον έλεγχο ΕΟΚ εφόσον απαιτείται,  - τη διάθεση στην αγορά και τη θέση σε λειτουργία εφόσον ο έλεγχος ΕΟΚ δεν απαιτείται.  2. Τα Κράτη μέλη χορηγούν αιτήσει του κατασκευαστού ή του εντολοδόχου του εγκατεστημένου εντός της Κοινότητος έγκριση ΕΟΚ για κάθε πρότυπο συσκευής πιέσεως που πληροί τις προδιαγραφές που καθορίζονται από την ειδική οδηγία που αναφέρεται στην κατηγορία  των συσκευών πιέσεως στην οποία αυτό ανήκει.  3. Για ένα δεδομένο πρότυπο συσκευής πιέσεως η αίτηση εγκρίσεως ΕΟΚ δύναται να υποβληθεί από ένα Κράτος μέλος και μόνον.  4. Τα Κράτη μέλη χορηγούν, αρνούνται ή αποσύρουν την έγκριση ΕΟΚ συμφώνως προς τις διατάξεις του παρόντος κεφαλαίου παραρτήματος I σημεία 1, 2 και 4..   Άρθρο 7  1. Αν τα αποτελέσματα της εξετάσεως της προβλεπομένης στο παράρτημα Ι σημείο 2 εξετάσεως είναι ικανοποιητικά, το Κράτος μέλος το οποίο προέβη σ' αυτήν την εξέταση συντάσσει πιστοποιητικό εγκρίσεως ΕΟΚ το οποίο κοινοποιείται στον αιτούντα.  Εφόσον η έγκριση αυτή αναφέρεται σε συσκευή υποκείμενη στον έλεγχο ΕΟΚ ο κατασκευαστής οφείλει να επιθέσει επί της συσκευής αυτής προ του ελέγχου το σήμα εγκρίσεως που προβλέπονται στο παράρτημα I σημείο 3.1.  2. Οι προδιαγραφές που αναφέρονται στο πιστοποιητικό και το σήμα εγκρίσεως αναφέρονται στο παράρτημα I σημεία 3 και 5.   Άρθρο 8  Εφόσον για μία κατηγορία συσκευών πιέσεως που πληροί τις προδιαγραφές ειδικής οδηγίας δεν απαιτείται έγκριση ΕΟΚ αλλά ζητείται ο έλεγχος ΕΟΚ, οι συσκευές πιέσεως αυτής της κατηγορίας εφοδιάζονται προηγουμένως παρά του κατασκευαστού υπ' ευθύνη  του με ειδικό σήμα που περιγράφεται στο παράρτημα I σημείον 3.2.   Άρθρο 9  1. Το Κράτος μέλος που εχορήγησε έγκριση ΕΟΚ οφείλει να την ανακαλέσει εφόσον δεν πληρούνται οι όροι οι προβλεπόμενοι ενδεχομένως σε ειδική οδηγία συμφώνως προς το άρθρο 2 παράγραφος 1.  2. Αν Κράτος μέλος που εχορήγησε έγκριση ΕΟΚ διαπιστώσει ότι συσκευές πιέσεως των οποίων το πρότυπο απετέλεσε αντικείμενο της εγκρίσεως δεν συμφωνούν προς τούτο:  α) δύναται να διατηρήσει την έγκριση, εφόσον οι διαπιστούμενες διαφορές είναι ελάχιστες και δεν αλλάζουν ουσιωδώς το σχεδιασμό και τον τρόπο κατασκευής της συσκευής και οπωσδήποτε δεν δημιουργούν πρόβλημα ασφαλείας- β) οφείλει να ανακαλέσει την έγκριση εφόσον οι διαφορές δημιουργούν πρόβλημα ασφαλείας- γ) ζητεί από τον κατασκευαστή να διορθώσει το ταχύτερο την παραγωγή του εφόσον κρίνει ότι η σειρά δεν αντιπροσωπεύεται επαρκώς υπό του εγκεκριμένου προτύπου. Οφείλει να ανακαλέσει την έγκριση αν ο κατασκευαστής δεν ανταποκριθεί στο αίτημα τούτο.  3. Το Κράτος μέλος το οποίον εχορήγησε την έγκριση ΕΟΚ οφείλει ωσαύτως να την αποσύρει αν διαπιστώσει ότι αυτή η έγκριση δεν έπρεπε να έχει δοθεί.  4. Αν το Κράτος τούτο πληροφορείται υπό ετέρου Κράτους μέλους περί της υπάρξεως μιας των περιπτώσεων των προβλεπομένων στις παραγράφους 1, 2 και 3, λαμβάνει επίσης, κατόπιν διαβουλεύσεως με το Κράτος αυτά τα προβλεπόμενα στις ανωτέρω παραγράφους μέτρα.   5. Αν η σκοπιμότης ή η υποχρέωση ανακλήσεως της εγκρίσεως, δώσει λαβή σε αμφισβήτηση μεταξύ των αρμοδίων αρχών του Κράτους μέλους, το οποίον εχορήγησε την έγκρισιν- ΕΟΚ και των αρχών άλλου Κράτους μέλους, πρέπει να ενημερώνεται η Επιτροπή. Η Επιτροπή  προβαίνει εν ανάγκη στις καταλλήλους διαβουλεύσεις προς εξεύρεση λύσεως.  6. Η ανάκληση εγκρίσεως ΕΟΚ δύναται να απαγγελθεί μόνον από το Κράτος που την χορήγησε. Τούτο πληροφορεί σχετικώς αμέσως τα άλλα Κράτη μέλη και την Επιτροπή.   ΚΕΦΑΛΑΙΟ ΙΙΙ Έλεγχος ΕΟΚ   Άρθρο 10  Ο έλεγχος ΕΟΚ έχει ως αντικείμενο τον έλεγχο της πιστότητος μιας συσκευής πιέσεως προς τις απαιτήσεις της ειδικής οδηγίας η οποία αφορά τη συσκευή αυτή. Υλοποιείται με το σήμα ελέγχου ΕΟΚ.   Άρθρο 11  1. Εφόσον μία συσκευή πιέσεως υποβάλλεται στον έλεγχο ΕΟΚ, ο οργανισμός ελέγχου εξακριβώνει αν:  α) - η συσκευή πιέσεως ανήκει σε κατηγορία υποκειμένη στην έγκριση τύπου ΕΟΚ και σε καταφατική περίπτωση αν ανταποκρίνεται στο εγκριθέν πρότυπο και φέρει το σήμα εγκρίσεως,  - η συσκευή πιέσεως ανήκει σε κατηγορία εξαιρουμένη της εγκρίσεως ΕΟΚ και σε καταφατική περίπτωση αν είναι σύμφωνη με τις προδιαγραφές που καθορίζονται στην ειδική οδηγία β) - η συσκευή πιέσεως πληροί τις προδιαγραφές της ειδικής οδηγίας ως προς την εκτέλεση των δοκιμών και την ορθή εναπόθεση σημάτων και των κανονιστικών εγγραφών.  2. Ο κατασκευαστής δεν δύναται να απαγορεύσει στον οργανισμόν ελέγχου την πρόσβαση στον χώρο κατασκευής εφόσον τούτο απαιτείται για την ορθή εκτέλεση των ανατεθειμένων στον οργανισμό αυτόν καθηκόντων.   Άρθρο 12  Υπό την επιφύλαξη της αρμοδιότητας των Κρατών μελών για την λήψη μέτρων και τον καθορισμό προϋποθέσεων που κρίνουν αναγκαίες επί εθνικού επιπέδου για την εξασφάλιση της αποτελεσματικής, συντονισμένης και ανεπιλήπτου λειτουργίας των οργανισμών  ελέγχου, το παράρτημα III περιέχει ελάχιστα κριτήρια που τα Κράτη μέλη οφείλουν να τηρούν εν πάση περιπτώσει κατά τον καθορισμό αυτών των οργανισμών ελέγχου συμφώνως με τους όρους του άρθρου 13.   Άρθρο 13  1. Κάθε Κράτος μέλος κοινοποιεί στα άλλα Κράτη μέλη και στην Επιτροπή τον κατάλογο των οργανισμών ελέγχου των επιφορτισμένων με καθήκοντα ελέγχου, αποσαφηνίζον αν οι οργανσμοί αυτοί περιορίζονται στην εκτέλεση ορισμένων ελέγχων καθώς και κάθε  μεταγενεστέρα τροποποίηση αυτού του καταλόγου.  2. Κράτος μέλος που συνέστησε οργανισμό ελέγχου οφείλει να ανακαλέσει την σύσταση αν διαπιστώσει ότι ο οργανισμός αυτός δεν συγκεντρώνει τα κριτήρια που απαριθμούνται στο παράρτημα III. Ενημερώνει περί αυτού αμέσως την Επιτροπή και τα λοιπά Κράτη μέλη  και αναφέρει αν η σύσταση έπαυσε ολοσχερώς να υφίσταται ή μόνον όσον αφορά σε ορισμένους ελέγχους.  3. Μόνον το Κράτος μέλος που συνέστησε τον εν λόγω οργανισμό ελέγχου δύναται να ανακαλέσει ή να περιορίσει αυτή την σύσταση.   Άρθρο 14  1. Ο οργανισμός ελέγχου, αφού προβεί στον έλεγχο ΕΟΚ μιας συσκευής πιέσεως υπό τους όρους οι οποίοι προβλέπονται στο άρθρο 11 και συμφώνως με τις διατυπώσεις που ορίζονται στο παράρτημα II, θέτει επί της συσκευής αυτής τα σήματα μερικού ή  τελικού ελέγχου ΕΟΚ συμφώνως προς τα οριζόμενα στο σημείο 3 του ιδίου παραρτήματος.  2. Οι διατάξεις που αναφέρονται στα πρότυπα και τα χαρακτηριστικά των σημάτων ελέγχου παρατίθενται στο παράρτημα II σημείο 3.  3. Ο οργανισμός ελέγχου χορηγεί πιστοποιητικό στο οποίο εμφαίνονται οι πραγματοποιηθέντες έλεγχοι και τα αποτελέσματα αυτών, εφόσον ειδική οδηγία προβλέπει τούτο.   Άρθρο 15  Εφόσον η ειδική οδηγία που αναφέρεται σε μία κατηγορία συσκευών πιέσεως δεν προβλέπει τον έλεγχο ΕΟΚ, ο κατσκευαστής επιθέτει υπ' ευθύνη του, αφού προβεί σε έλεγχο για να εξετάσει την πιστότητα κάθε συσκευής προς τις προδιαγραφές της ειδικής  οδηγίας και, εάν είναι σκόπιμον, στο εγκεκριμένο πρότυπο:  α) είτε το ειδικό σήμα που περιγράφεται στο παράρτημα I, σημείο 5.3, εφόσον είναι αναγκαία η έγκριση ΕΟΚ,  β) είτε το ειδικό σήμα που περιγράφεται στο παράρτημα Ι σημείο 5.4, εφόσον υπάρχει απαλλαγή από την έγκριση ΕΟΚ.   ΚΕΦΑΛΑΙΟ IV Κοινές διατάξεις ως προς την έγκριση ΕΟΚ και τον έλεγχο ΕΟΚ   Άρθρο 16  1. Τα σήματα που προβλέπονται από την παρούσα οδηγία και τις ειδικές οδηγίες που εφαρμόζονται σε μία συσκευή και στις συμπληρωματικές της διατάξεις πρέπει να είναι ευδιάκριτα, ευανάγνωστα και ανεξίτηλα επί της συσκευής αυτής και των  συμπληρωματικών εξαρτημάτων της.  2. Τα Κράτη μέλη λαμβάνουν όλα τα κατάλληλα μέτρα για να απαγορεύσουν την χρησιμοποίηση επί των συσκευών πιέσεως σημάτων ή εγγραφών ικανών να δημιουργήσουν σύγχυση με τα σήματα ΕΟΚ.   ΚΕΦΑΛΑΙΟ V Ρήτρα παρεκκλίσεως   Άρθρο 17  1. Ο σχεδιασμός και οι τρόποι κατασκευής μιας συσκευής πιέσεως δύνανται να αποκλίνουν από ορισμένες διατάξεις που προβλέπονται στις ειδικές οδηγίες χωρίς αυτή η συσκευή να παύσει απολαύουσα των ευεργετικών διατάξεων του άρθρου 3, αν οι  γενόμενες τροποποιήσεις προσφέρουν τουλάχιστον ίσην ασφάλεια.  2. Κάθε μία από τις ειδικές οδηγίες αναφέρει ρητώς είτε τις διατάξεις από τις οποίες δύναται να υπάρξει παρέκκλιση είτε τις διατάξεις από τις οποίες δεν δύναται να υπάρξει παρέκκλιση. Σε παρόμοιες περιπτώσεις εφαρμόζεται η ακόλουθη διαδικασία:  α) το Κράτος μέλος διαβιβάζει τα έγγραφα που περιέχουν την περιγραφή της συσκευής και τα δικαιολογητικά της αιτήσεως εξαιρέσεως, ιδίως τα αποτελέσματα των δοκιμών που ενδεχομένως επραγματοποιήθησαν στα άλλα Κράτη μέλη τα οποία διαθέτουν προθεσμία 4  μηνών αρχομένη από αυτής της ανακοινώσεως των πληροφοριών για να διατυπώσουν την συμφωνίαν ή διαφωνίαν των, για να υποβάλλουν παρατηρήσεις, να θέσουν ερωτήματα, να παρουσιάσουν επιπρόσθετες απαιτήσεις ή να ζητήσουν συμπληρωματικές δοκιμές και, αν το  επιθυμούν, να ζητήσουν την σύγκληση της επιτροπής, για να διατυπώση γνώμη, συμφώνως με τη διαδικασία που προβλέπεται στο άρθρο 20. Οι ανακοινώσεις αυτές αποστέλλονται επίσης στην Επιτροπή. Η αλληλογραφία αυτή είναι εμπιστευτική- β) αν ουδέν Κράτος μέλος εζήτησε την σύγκλιση της επιτροπής ή εξέφρασε τη διαφωνία του προ της εκπνοής της προβλεπομένης προθεσμίας το Κράτος μέλος αφού ικανοποιήσει όλα τα διατυπωθέντα αιτήματα συμφώνως με τη διαδικασία που προβλέπεται στην περίπτωση  α), χορηγεί την αιτηθείσα παρέκκλιση και ενημερώνει επί αυτού τα λοιπά Κράτη μέλη καθώς και την Επιτροπή- γ) αν ένα Κράτος μέλος δεν απαντήσει καθόλου προ της εκπνοής της προβλεπομένης προθεσμίας θεωρείται ότι αυτό το Κράτος μέλος συναινεί. Εν τούτοις το Κράτος καταγωγής της συσκευής πρέπει να ζητήσει μέσω της Επιτροπής, την επιβεβαίωση της ελλείψεως  απαντήσεως- δ) αν συγκληθεί η επιτροπή και γνωμοδοτήσει κατά τρόπον ευνοϊκό, το Κράτος μέλος δύναται να επιτρέψει τη παρέκκλιση υπό τους όρους οι οποίοι ενδεχομένως επροτάθησαν από την επιτροπή- ε) τα έγγραφα αυτά συντάσσονται στην ή στις γλώσσες του Κράτους προορισμού ή σε άλλη γλώσσα αποδεκτή από το Κράτος τούτο.   ΚΕΦΑΛΑΙΟ VI Προσαρμογή των οδηγιών στην τεχνική πρόοδο   Άρθρο 18  Οι τροποποιήσεις που είναι αναγκαίες για την προσαρμογή στην τεχνική πρόοδο:  - των παραρτημάτων I και II της παρούσης οδηγίας,  - των διατάξεων των ειδικών οδηγιών που θα διατυπωθούν ρητώς σε κάθε μία από τις οδηγίες αυτές θεσπίζονται συμφώνως προς την διαδικασία που προβλέπεται στο άρθρο 20.   Άρθρο 19  1. Συνιστάται επιτροπή για την προσαρμογή στην τεχνική πρόόδο των οδηγιών που αποσκοπούν στην εξάλλειψη των τεχνικών εμποδίων στις συναλλαγές στον τομέα συσκευών πιέσεως, καλουμένη στο εξής "επιτροπή" αποτελουμένη εξ αντιπροσώπων των Κρατών  μελών και προεδρευομένη από αντιπρόσωπο της Επιτροπής.  2. Η επιτροπή καταρτίζει τον εσωτερικό της κανονισμό.   Άρθρο 20  1. Σε περίπτωση κατά την οποία γίνεται αναφορά στη διαδικασία που καθορίζεται στο παρόν άρθρο, η επιτροπή συγκαλείται από τον πρόεδρό της είτε κατόπιν πρωτοβουλίας αυτού, είτε κατόπιν αιτήσεως του αντιπροσώπου ενός Κράτους μέλους.  2. Ο αντιπρόσωπος της Επιτροπής υποβάλλει την επιτροπή σχέδιο των προς λήψη μέτρων. Η επιτροπή διατυπώνει την γνώμη της επί του σχεδίου αυτού εντός προθεσμίας που ο πρόεδρος δύναται να ορίσει αναλόγως προς τον επείγοντα χαρακτήρα του θέματος.  Αποφαίνεται με πλειοψηφία 41 ψήφων, οι ψήφοι δε των Κρατών μελων σταθμίζονται συμφώνως προς το άρθρο 148 παράγραφος 2 της συνθήκης. Ο πρόεδρος δεν συμμετέχει στην ψηφοφορία.  3. α) Η Επιτροπή θεσπίζει τα προτεινόμενα μέτρα όταν είναι σύμφωνα με τη γνώμη της επιτροπής.  β) Εφόσον τα προτεινόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης η Επιτροπή υποβάλλει χωρίς καθυστέρηση στο Συμβούλιο πρόταση αναφερομένη στα προς λήψη μέτρα. Το Συμβούλιο αποφασίζει με την ειδική πλειοψηφία.  γ) Αν κατά την εκπνοή προθεσμίας τριών μηνών αρχομένης από της συγκλήσεως του Συμβουλίου τούτο δεν έλαβε απόφαση, τα προτεινόμενα μέτρα θεσπίζονται από την Επιτροπή.   ΚΕΦΑΛΑΙΟ VII Ρήτρα διασφαλίσεως   Άρθρο 21  1. Αν Κράτος μέλος διαπιστώσει βάσει εμπεριστατωμένης αιτιολογήσεως, ότι μία ή περισσότερες συσκευές πιέσεως μολονότι σύμφωνες προς τις προδιαγραφές της παρούσης οδηγίας και των ειδικών οδηγιών παρουσιάζουν κίνδυνο για την ασφάλεια, αυτό το  Κράτος μέλος δύναται να απαγορεύσει προσωρινώς στην επικράτειά του την διάθεση στην αγορά αυτής ή αυτών των συσκευών ή να την υποβάλει σε ειδικούς όρους. Ενημερώνει περί τούτου αμέσως την Επιτροπή και τα άλλα Κράτη μέλη, αιτιολογόν επαρκώς την απόφασή  του.  2. Η Επιτροπή εντός προθεσμίας έξι εβδομάδων προβαίνει σε διαβουλεύσεις με τα ενδιαφερόμενα Κράτη μέλη, κατόπιν δε διατυπώνει άνευ καθυστερήσεως τη γνώμη της και λαμβάνει τα κατάλληλα μέτρα.  3. Αν η Επιτροπή είναι της γνώμης ότι τεχνικές προσαρμογές είναι αναγκαίες στην οδηγία, οι προσαρμογές αυτές θεσπίζονται είτε από την Επιτροπή είτε από το Συμβούλιο συμφώνως με τη διαδικασία που προβλέπεται στο άρθρο 20. Σ' αυτή την περίπτωση το Κράτος  μέλος που θέσπισε μέτρα διασφαλίσεως δύναται να τα διατηρήσει μέχρι της ενάρξεως ισχύος των προσαρμογών αυτών.   ΚΕΦΑΛΑΙΟ VIIΙ Ειδικές διατάξεις   Άρθρο 22  1. Το παρόν άρθρο εφαρμόζεται στις συσκευές που υπάγονται στο πεδίον εφαρμογης της παρούσης οδηγίας σύμφωνα με το άρθρο 1 αυτής, εφόσον δεν ρυθμίζονται από ειδική οδηγία.  2. Σ' αυτή την περίπτωση, εφαρμόζονται οι ακόλουθοι κανόνες:  α) Οι αρμόδιες διοικητικές αρχές του Κράτους μέλους παραλήπτου θεωρούν ως σύμφωνες προς τις ισχύουσες εντός αυτού νομοθετικές, διοικητικές και κανονιστικές διατάξεις που αφορούν σε κατασκευή τις συσκευές πιέσεως που απετέλεσαν αντικείμενο ελέγχων και  δοκιμών πραγματοποιηθέντων από έναν οργανισμό ελέγχου επιλεγέντα συμφώνως με τη διαδικασία την προβλεπομένη στο παράρτημα IV.  β) αυτές οι δοκιμές και οι έλεγχοι πρέπει να πραγματοποιούνται σύμφωνα με τη διαδικασία που περιγράφεται στο παράρτημα IV και σύμφωνα με τις ισχύουσες μεθόδους στο Κράτος μέλος παραλήπτη ή τις αναγνωριζόμενες ως ισοδύναμες από τις διοικητικές αρχές  αυτού.  Οι δοκιμές και οι έλεγχοι οι οποίοι αναφέρονται ανωτέρω είναι εκείνοι οι οποίοι δύνανται να πραγματοποιηθούν στον τόπο κατασκευής των συσκευών.  3. Τα Κράτη μέλη αποδίδουν στις εκθέσεις και τα πιστοποιητικά τα χορηγούμενα από τον οργανισμό ελέγχου του Κράτους από το οποίον προέρχεται η συσκευή πιέσεως την ιδία αξία με τις αντίστοιχες εθνικές πράξεις.   ΚΕΦΑΛΑΙΟ IX Τελικές διατάξεις   Άρθρο 23  Κάθε απόφαση Κράτους μέλους ή οργανισμού ελέγχου η οποία ελήφθη κατ' εφαρμογή της παρούσης οδηγίας και των ειδικών οδηγιών και η οποία συνεπάγεται άρνηση εγκρίσεως ΕΟΚ ή άρνηση εναποθέσεως του σήματος ελέγχου ΕΟΚ, ανάκληση εγκρίσεως,  απαγόρευση πωλήσεως ή χρήσεως συσκευών πιέσεως τύπου ΕΟΚ, αιτιολογείται επακριβώς. Κοινοποιείται το ταχύτερο στον ενδιαφερόμενο, με υπόδειξη των ενδίκων μέσων τα οποία δύναται να ασκηθούν συμφώνως προς την ισχύουσα νομοθεσία στο εν λόγω Κράτος μέλος και  των προθεσμιών εντός των οποίων τα ένδικα αυτά μέσα δύνανται να ασκηθούν.   Άρθρο 24  1. Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία εντός 18 μηνών από της κοινοποιήσεώς της και ενημερώνουν επ' αυτού αμέσως την Επιτροπή.  2. Τα Κράτη μέλη γνωστοποιούν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.   Άρθρο 25  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 27 Ιουλίου 1976.  Για το Συμβούλιο Ο Πρόεδρος M. van der STOEL  (1) EΕ αριθ. Α 2 της 9. 1. 1974, σ. 64.  (2) ΕΕ αριθ. Α 101 της 23. 11. 1973, σ. 25.     (1) ΠΑΡΑΡΤΗΜΑ I    ΕΓΚΡΙΣΗ ΠΡΟΤΥΠΟΥ ΕΟΚ  1. ΑΙΤΗΣΗ ΕΓΚΡΙΣΕΩΣ ΠΡΟΤΥΠΟΥ ΕΟΚ 1.1 Η αίτηση και η σχετική αλληλογραφία συντάσσονται στην επίσημη γλώσσα του Κράτους στο οποίο υποβάλλεται αυτή η αίτηση συμφώνως με τη νομοθεσία του. Το εν λόγω Κράτος μέλος έχει δικαίωμα να απαιτήσει όπως τα συνημμένα έγγραφα είναι επίσης συντεταγμένα  στην αυτήν επίσημη γλώσσα.  1.2. Η αίτηση περιέχει τα ακόλουθα στοιχεία:  - το όνομα και τη διεύθυνση του κατασκευαστού ή της επιχειρήσεως, του εντολοδόχου ή του αιτούντος καθώς και τον ή τους τόπους κατασκευής των συσκευών,  - την κατηγορία της συσκευής,  - την προβλεπομένη χρήση ή τις απαγορεύσεις χρήσεως,  - τα τεχνικά χαρακτηριστικά,  - τον ενδεχόμενο διακριτικό τίτλο ή τον τύπο.  1.3. Η αίτηση συνοδεύεται από δύο αντίτυπα των απαραιτήτων προς εξέτασή της εγγράφων, ιδίως:  1.3.1. Ένα περιγραφικό σημείωμα που αναφέρεται ειδικώτερα:  - στον ειδικό καθορισμό των υλικών, τους τρόπους κατασκευής και τους υπολογισμούς αντοχής της συσκευής,  - τις προσηρτημένες στη συσκευή διατάξεις ασφαλείας κατά περίπτωση,  - τους προβλεφθέντες χώρους για τα σήματα εγκρίσεως και ελέγχου που αναφέρονται στην παρούσα οδηγία και για τα άλλα σήματα που προβλέπονται από τις ειδικές οδηγίες.  1.3.2. Τα σχέδια του συνόλου και όπου απαιτείται, τα λεπτομερή σχέδια των σημαντικών χαρακτηριστικών της κατασκευής.  1.3.3. Κάθε άλλη πληροφορία που προβλέπεται από τις ειδικές οδηγίες.  1.3.4. Μία δήλωση πιστοποιούσα ότι ουδεμία άλλη αίτηση εγκρίσεως ΕΟΚ δεν κατετέθη για τον ίδιον τύπο συσκευής.  2. ΕΞΕΤΑΣΗ ΕΝΟΨΕΙ ΤΗΣ ΕΓΚΡΙΣΕΩΣ ΕΟΚ 2.1. Η εξέταση ενόψει εγκρίσεως ΕΟΚ γίνεται βάσει των σχεδίων κατασκευής και ενδεχομένως βάσει δειγμάτων συσκευών. Αυτή η εξέταση περιλαμβάνει:  α) Τον έλεγχο των σχετικών προς τη μελέτη υπολογισμών της μεθόδου κατασκευής, της εκτελέσεως της εργασίας και των χρησιμοποιηθέντων υλικών- β) τον έλεγχο των συσκευών ασφαλείας και μετρήσεως καθώς και τον τρόπο εγκαταστάσεως κατά περίπτωση.  3. ΠΙΣΤΟΠΟΙΗΤΙΚΟ ΚΑΙ ΣΗΜΑ ΕΓΚΡΙΣΕΩΣ ΕΟΚ 3.1. Το πιστοποιητικό που προβλέπεται στο άρθρο 7 επαναλαμβάνει τα συμπεράσματα της εξετάσεως του προτύπου και αναφέρει τους όρους από τους οποίους ενδεχομένως συνοδεύεται η έγκριση κατ' εφαρμογή του άρθρου 2 παράγραφος 1. Συνοδεύεται από αναγκαίες  περιγραφές και σχέδια προς αναγνώριση του τύπου και ενδεχομένως για την επεξήγηση της λειτουργίας του. Το σήμα εγκρίσεως ΕΟΚ το προβλεπόμενο στο άρθρο 7 αποτελείται από ένα ειδικού σχήματος γράμμα ε περιέχον:  - στο άνω μέρος τον αριθμό που χαρακηρίζει την ειδική οδηγία και έχει δοθεί κατά τη χρονολογική σειρά αποδοχής και το ή τα κεφαλαία διακριτικά γράμματα του Κράτους που εχορήγησε την έγκριση ΕΟΚ (B για το Βέλγιον, D για την Ομοσπονδιακή Δημοκρατία της  Γερμανίας, DK για τη Δανία, F για την Γαλλία, I για την Ιταλία, IRL για την Ιρλανδία, L για το Λουξεμβούργο, NL για τις Κάτω Χώρες, UK για το Ηνωμένο Βασίλειο) και το έτος της εγκρίσεως ΕΟΚ. Ο αριθμός που χαρακτηρίζει την ειδική οδηγία, στην οποία  αναφέρεται η έγκριση ΕΟΚ, θα δίδεται υπό του Συμβουλίου κατά την θέσπιση αυτής της οδηγίας,  - στο κάτω μέρος το χαρακτηριστικό αριθμό της εγκρίσεως ΕΟΚ. Ένα παράδειγμα αυτού του σήματος ευρίσκεται στο σημείο 5.1.  3.2. Το σήμα το προβλεπόμενο στο άρθρο 8 αποτελείται από την συμμετρική εικόνα ως προς την κατακόρυφο του ειδικού σχήματος, γράμματος ε του οποίου το άνω μέρος περιλαμβάνει τις ίδιες ενδείξεις με εκείνες οι οποίες προεβλέφθησαν στο σημείο 3.1. πρώτη  περίπτωση και του οποίου το κάτω μέρος περιέχει τον αριθμό αναφοράς της κατηγορίας η οποία δεν υπόκειται στην έγκριση τύπου ΕΟΚ αν αυτό προβλέπεται στην ειδική οδηγία.  Ένα παράδειγμα αυτού του σήματος εικονίζεται στο σημείο 5.2.  3.3. Το σήμα το προβλεπόμενο στο άρθρο 15 περίπτωση α), αποτελείται από το σήμα εγκρίσεως ΕΟΚ περιβαλλόμενο από ένα εξάγωνο. Παράδειγμα αυτού του σήματος εικονίζεται στο σημείο 5.3.  3.4. Το σήμα που προβλέπεται στο άρθρο 15 περίπτωση β) αποτελείται από το σήμα απαλλαγής από την έγκριση τύπου ΕΟΚ περιβαλλόμενο από ένα εξάγωνο. Παράδειγμα αυτού του σήματος εικονίζεται στο σημείο 5.4.  4. ΔΗΜΟΣΙΟΤΗΣ ΤΗΣ ΕΓΚΡΙΣΕΩΣ ΕΟΚ 4.1. Τα πιστοποιητικά εγκρίσεως ΕΟΚ δημοσιεύονται στην Επίσημη Εφημερίδα των Ευρωπαϊκών Κοινοτήτων.  4.2. Τη στιγμή της κοινοποιήσεως στον ενδιαφερόμενο αντίγραφα του πιστοποιητικού εγκρίσεως ΕΟΚ στέλλονται από το Κράτος μέλος που χορηγεί τα πιστοποιητικά στην Επιτροπή και στα άλλα Κράτη μέλη, τα οποία δύνανται επίσης να λάβουν αντίγραφο του οριστικού  τεχνικού φακέλλου της συσκευής και των πρακτικών των εξετάσεων και δοκιμών που υπέστη.  4.3. Η άρση μιας εγκρίσεως ΕΟΚ αποτελεί αντικείμενο της διαδικασίας δημοσιότητος που προβλέπεται στα σημεία 4.1 και 4.2.  4.4. Το Κράτος μέλος που αρνείται την έγκριση ΕΟΚ ενημερώνει επ' αυτού τα άλλα Κράτη μέλη και την Επιτροπή.  5. ΣΗΜΑΤΑ ΣΧΕΤΙΚΑ ΜΕ ΤΗΝ ΕΓΚΡΙΣΗ ΕΟΚ 5.1. Σήμα εγκρίσεως ΕΟΚ (βλ. σημείο 3.1)  "" ID="1">Παράδειγμα:> ID="2">Έγκριση ΕΟΚ εκδοθείσα από την Ομοσπονδιακή Δημοκρατία της Γερμανίας το 1979 κατ' εφαρμογή της πρώτης ειδικής οδηγίας. Χαρακτηριστικός αριθμός εγκρίσεως ΕΟΚ"> 5.2. Σήμα απαλλαγής από την έγκριση ΕΟΚ (βλ. σημείον 3.2)  "" ID="1">Παράδειγμα:> ID="2">Συσκευή κατασκευασθείσα στη Γερμανία το 1979 και μη υποκειμένη σε έγκριση ΕΟΚ κατ' εφαρμογή της πρώτης ειδικής οδηγίας. Αριθμός αναφοράς της κατηγορίας η οποία δεν υπόκειται σε έγκριση ΕΟΚ εάν αυτός προβλέπεται στην  ειδική οδηγία."> 5.3. Σήμα εγκρίσεως ΕΟΚ και απαλλαγής από τον έλεγχο ΕΟΚ (βλ. σημείον 3.3)  "" ID="1">Παράδειγμα:> ID="2">Έγκριση ΕΟΚ εκδοθείσα από την Ομοσπονδιακή Δημοκρατία της Γερμανίας το 1979 κατ' εφαρμογή της πρώτης ειδικής οδηγίας. Χαρακτηριστικός αριθμός εγκρίσεως ΕΟΚ."> 5.4. Σήμα απαλλαγής από την έγκριση ΕΟΚ και απαλλαγής από τον έλεχγο ΕΟΚ (βλ. σημείον 3.4)  "" ID="1">Παράδειγμα:> ID="2">Συσκευή κατασκευασθείσα στη Γερμανία το 1979 και μη υποκειμένη στην έγκριση τύπου ΕΟΚ κατ' εφαρμογή της πρώτης ειδικής οδηγίας. Αριθμός αναφοράς της κατηγορίας της μη υποκειμένης σε έγκριση ΕΟΚ, εάν αυτός προβλέπεται  στην ειδική οδηγία."> 5.5. Οι ειδικές οδηγίες δύνανται να ορίσουν την θέση και τις διαστάσεις των σημάτων των αναφερομένων στην έγκριση ΕΟΚ.  Σε περίπτωση που δεν γίνεται μνεία στις ειδικές οδηγίες, τα γράμματα και οι αριθμοί κάθε σήματος πρέπει να είναι ύψους το ολιγώτερο 5 χιλιοστών.    (1) Βλέπε προσθήκη στα Παραρτήματα I και II.     (1) ΠΑΡΑΡΤΗΜΑ II    ΕΛΕΓΧΟΣ ΕΟΚ  1. ΓΕΝΙΚΟΤΗΤΕΣ 1.1. Ο έλεγχος ΕΟΚ δύναται να πραγματοποιηθεί σε μία ή περισσότερες φάσεις.  1.2. Υπό την επιφύλαξη των διατάξεων των ειδικών οδηγιών:  1.2.1. ο έλεγχος ΕΟΚ πραγματοποιείται σε μία μόνο φάση επί συσκευών οι οποίες αποτελούν ένα σύνολο κατά την έξοδο εκ του εργοστασίου, δηλαδή εκείνων οι οποίες δύνανται καταρχήν να μεταφερθούν στον τόπο εγκαταστάσεώς τους χωρίς προηγουμένη  αποσυναρμολόγηση- 1.2.2 ο έλεγχος των συσκευών οι οποίες δεν αποστέλλονται σε ένα και μόνο τμήμα, πραγματοποιείται σε δύο ή και περισσοτέρες φάσεις- 1.2.3. με τον έλεγχο πρέπει να διασφαλίζεται ιδίως πιστότης της συσκευής με τον εγκεκριμένο τύπο ή, για τις συσκευές που είναι απηλλαγμένες από την έγκριση ΕΟΚ, η πιστότης με τις προδιαγραφές που προβλέπονται από την ειδική οδηγία στην οποία εμπίπτουν.   2. ΦΥΣΗ ΤΟΥ ΕΛΕΓΧΟΥ ΕΟΚ 2.1. Υπό την επιφύλαξη των προβλεπομένων στις ειδικές οδηγίες διατάξεων, ο έλεγχος περιλαμβάνει- - την εξέταση των χαρακτηριστικών των υλικών,  - τον έλεγχο τον σχετικό με τον υπολογισμό, τον τρόπο κατασκευής, την εκτέλεση της εργασίας και τα χρησιμοποιηθέντα υλικά,  - την εσωτερική εξέταση η οποία συνίσταται σ' έναν έλεγχο των εσωτερικών τμημάτων και των συγκολλήσεων,  - την δοκιμασία της πιέσεως,  - τον έλεγχο των διατάξεων ασφαλείας και μετρήσεως κατά περίπτωση,  - τον εξωτερικό έλεγχο των διαφόρων τμημάτων της συσκευής,  - την δοκιμή λειτουργίας εφόσον αυτή προδιαγράφεται από τις ειδικές οδηγίες.  3. ΣΗΜΑΤΑ ΕΛΕΓΧΟΥ ΕΟΚ 3.1. Περιγραφή των σημάτων ελέγχου ΕΟΚ 3.1.1. Υπό την επιφύλαξη των διατάξεων των ειδικών οδηγιών τα σήματα ελέγχου ΕΟΚ τα οποία εναποτίθενται σύμφωνα με το σημείο 3.3. είναι τα ακόλουθα:  3.1.1.1. Το σήμα τελικού ελέγχου ΕΟΚ αποτελείται από δύο σφραγίδες:  3.1.1.1.1. Η πρώτη αποτελείται από το μικρό γράμμα "e" το οποίο περιέχει:  - στο άνω ήμισυ το ή τα κεφαλαία διακριτικά γράμματα του Κράτους στο οποίο πραγματοποιείται ο έλεγχος (B για το Βέλγιο, D για την Ομοσπονδιακή Δημοκρατία της Γερμανίας, DK για το Δανία, F για τη Γαλλία, I για την Ιταλία, IRL για την Ιρλανδία, L για το  Λουξεμβούργο, NL για τις Κάτω Χώρες, UK για το Ηνωμένο Βασίλειο) συνοδευόμενα αν είναι αναγκαίο από τον ένα ή τους δύο αριθμούς που καθορίζουν μία εδαφική υποδιαίρεση,  - στο κάτω ήμισυ, το σήμα του οργανισμού ελέγχου που εναπετέθη υπό του ελεγκτού, συμπληρωθέν ενδεχομένως δια του σήματος του ελεγκτού.  3.1.1.1.2. Η δευτέρα σφραγίς αποτελείται από την ημερομηνία ελέγχου εγγεγαμμένη εντός του εξαγωγικού περιγράμματος και διατυπουμένη με την προσήκουσα από τις ειδικές οδηγίες ακρίβεια.  3.1.1.2. Το σήμα μερικού ελέγχου ΕΟΚ αποτελείται αποκλειστικώς εκ της πρώτης σφραγίδας (2) 3.2. Μορφή και διαστάσεις σημάτων 3.2.1. Η μορφή των σφραγίδων που ορίζονται στα σημεία 3.1.1.1.1. και 3.1.1.1.2 αναπαριστάται χάριν παραδείγματος στις κατωτέρω εικόνες 1 και 2.  Οι ειδικές οδηγίες δύνανται να καθορίσουν τη θέση εναποθέσεως και τις διαστάσεις των σημάτων ελέγχου ΕΟΚ.  Σε περίπτωση που δεν γίνεται μνεία στις ειδικές οδηγίες, τα γράμματα και οι αριθμοί κάθε σήματος πρέπει να έχουν ύψος το ολιγώτερον 5 μμ.  3.2.2. Οι οργανισμοί ελέγχου των Κρατών μελών ανταλλάσσουν αμοιβαίως σχέδια σημάτων ελέγχου ΕΟΚ.  3.3. Εναπόθεση σημάτων 3.3.1. Το σήμα τελικού ελέγχου ΕΟΚ τίθεται επί της συσκευής στο προβλεπόμενο για τον σκοπό αυτό σημείο εφόσον αυτή υπέστη οριστικό έλεγχο και εκρίθη σύμφωνη με τις προδιαγραφές ΕΟΚ. 3.3.2. Σε περίπτωση ελέγχου σε περισσότερες της μιας φάσεις το σήμα μερικού ελέγχου ΕΟΚ ανατίθεται στον τόπο κατασκευής επί της συσκευής ή επί μέρους αυτής κριθείσης σ' αυτό το στάδιο του ελέγχου ως σύμφωνης με τις προδιαγραφές ΕΟΚ και σε σημείο της που  έχει προβλεφθεί για την πλάκα σφραγίσεως ή σε κάθε άλλο σημείο προβλεπόμενο στις ειδικές οδηγίες.     Προσθήκη στα παραρτήματα I και II  Πίνακας εμφαίνων τους ποικίλους δυνατούς συνδυασμούς για έκριση ΕΟΚ ή για έλεγχο ΕΟΚ    (1) Βλ. προσθήκη στα παραρτήματα Ι και ΙΙ. (2) Επεξηγηματικό σημείωμα επί των εννοιών του σήματος τελικού ελέγχου ΕΟΚ και του σήματος μερικού ελέγχου ΕΟΚ.  Εφόσον μία συσκευή δεν δύναται να συναρμολογηθεί στον τόπο κατασκευής της ή αν οι ιδιότητές της κινδυνεύουν ν' αλλοιωθούν λόγω μεταφοράς ο έλεγχος ΕΟΚ γίνεται ως ακολούθως:  - έλεγχος της συσκευής στον τόπο κατασκευής της από οργανισμό ελέγχου της χώρας καταγωγής ο οποίος εναποθέτει επί της συσκευής, αν είναι σύμφωνη με τις προδιαγραφές ΕΟΚ, την σφραγίδα "Ε" που περιγράφεται στο σημείο 3.1.1.1.1. και καλείται σήμα μερικού  ελέγχου ΕΟΚ,  - τελικός έλεγχος της συσκευής στον τόπο εγκαταστάσεώς της από οργανισμό ελέγχου της χώρας προορισμού ο οποίος εναποθέτει επί της συσκευής, αν είναι σύμφωνη με τις προδιαγραφές ΕΟΚ, την σφραγίδα που περιγράφεται στο σημείο 3.1.1.1.2, η οποία  προστιθεμένη στο σήμα μερικού ελέγχου ΕΟΚ, καθίσταται το σήμα τελικού ελέγχου ΕΟΚ.       ΠΑΡΑΡΤΗΜΑ III   Ελάχιστα κριτήρια τα οποία πρέπει να λάβουν υπόψη τους τα Κράτη μέλη για τον καθορισμό των οργανισμών ελέγχου των επιφορτισμένων με τη διαδικασία ελέγχου ΕΟΚ  1. Οργανισμός ελέγχου, διευθυντής αυτού και προσωπικό που είναι επιφορτισμένο με την εκτέλεση  των δοκιμών ελέγχου δεν επιτρέπεται να είναι ούτε ο εφευρέτης, ούτε ο κατασκευαστής, ούτε ο προμηθευτής, ούτε ο εγκαθιστών τις συσκευές ή εγκαταστάσεις που οι συσκευές ελέγχου, ούτε ο εντολοδόχος ενός εξ αυτών των προσώπων. Δεν δύνανται να παρέμβουν,  ούτε ευθέως ούτε ως εντολοδόχοι στον σχεδιασμό, την κατασκευή, την εμπορία, την αντιπροσωπεία, ή τη συντήρηση αυτών των συσκευών ή εγκαταστάσεων. Τούτο δεν αποκλείει την δυνατότητα ανταλλαγής τεχνικών πληροφοριών μεταξύ του κατασκευαστού και του  οργανισμού ελέγχου.  2. Ο οργανισμός ελέγχου και το προσωπικό το επιφορτισμένο με τον έλεγχο οφείλουν να εκτελούν τις πράξεις ελέγχου με την μεγαλύτερη επαγγελματική ακεραιότητα και τη μεγαλύτερη τεχνική ικανότητα και οφείλουν να είναι ελεύθεροι από οποιεσδήποτε πιέσεις και  προτροπές, ιδίως οικονομικής φύσεως, που δύνανται να επηρεάσουν την κρίση τους ή τα αποτελέσματα του ελέγχου τους, ειδικώτερα δε από τις πιέσεις ή τις προτροπές που προέρχονται από πρόσωπα ή ομάδες προσώπων ενδιαφερομένων για τα αποτελέσματα των  ελέγχων.  3. Ο οργανισμός ελέγχου πρέπει να έχει προσωπικό και να διαθέτει τα αναγκαία μέσα για να εκπληροί καταλλήλως τα τεχνικά και διοικητικά καθήκοντα που συνδέονται με τους ελέγχους, πρέπει επίσης να δύνανται να χρησιμοποιήσει το απαιτούμενο υλικό για  ειδικούς ελέγχους.  4. Το προσωπικό που είναι επιφορτισμένο με τον έλεγχο πρέπει να διαθέτει:  - καλή τεχνική και επαγγελματική κατάρτιση,  - ικανοποιητική γνώση των προδιαγραφών των σχετικών με τους ελέγχους τους οποίους διενεργεί και επαρκή πρακτική αυτών των ελέγχων,  - την απαιτουμένη ικανότητα για τη διατύπωση των πιστοποιητικών, των πρακτικών και των αναφορών που απαιτούνται για την υλοποίηση των πραγματοποιουμένων ελέγχων.  5. Πρέπει να διασφαλίζεται η ανεξαρτησία του προσωπικού του επιφορτισμένου με τον έλεγχο. Οι απολαβές κάθε ελεγκτού δεν πρέπει να εξαρτώνται ούτε από τον αριθμό των ελέγχων που πραγματοποιεί, ούτε από τα αποτελέσματα αυτών των ελέγχων.  6. Ο οργανισμός ελέγχου πρέπει να συμβάλλεται με σύμβαση ασφαλίσεως καλύπτουσα την αστική ευθύνη εκτός αν η ευθύνη αυτή καλύπτεται από το Κράτος δυνάμει του εθνικού δικαίου ή αν οι έλεγχοι αυτοί διενεργούνται απευθείας από το Κράτος μέλος.  7. Το προσωπικό του οργανισμού ελέγχου δεσμεύεται από το επαγγελματικό απόρρητο για οτιδήποτε πληροφορία κατά την άσκηση των καθηκόντων του (εξαιρούνται οι αρμόδιες διοικητικές αρχές του Κράτους εντός του οποίου ασκεί η δραστηριότητά του) εντός των  πλαισίων της παρούσης οδηγίας και των ειδικών οδηγιών ή κάθε διατάξεως εσωτερικού δικαίου που προσδίδει ισχύ στις οδηγίες αυτές.       ΠΑΡΑΡΤΗΜΑ IV   ΟΡΙΣΜΟΙ  Κράτος καταγωγής: Κράτος μέλος στο έδαφος του οποίου κατασκευάζεται μία συσκευή πιέσεως.  Κράτος περιορισμού: Κράτος μέλος στο έδαφος του οποίου μία συσκευή πιέσεως προορίζεται να εισαχθεί, να διατεθεί στην αγορά και/ή να τεθεί σε λειτουργία.  Διοίκηση καταγωγής: Οι αρμόδιες διοικητικές αρχές του Κράτους καταγωγής.  Διοίκησις προορισμού: Οι αρμόδιες διοικητικές αρχές του Κράτους προορισμού.  ΔΙΑΔΙΚΑΣΙΑ 1. Βάσει του άρθρου 22 ο κατασκευαστής ή ο εντολοδόχος του επιθυμών να εξάγει μία συσκευή πιέσεως ή περισσότερες συσκευές πιέσεως του αυτού προτύπου απευθύνει στη διοικητική αρχή προορισμού απευθείας ή μέσω του εισαγωγέως του Κράτους προορισμού, μία  αίτηση προκειμένου οι έλεγχοι να διενεργηθούν συμφώνως πρις τις ισχύουσες μεθόδους στο Κράτος προορισμού, από οργανισμό ελέγχου διάφορο εκείνου του Κράτους προορισμού.  Στην αίτησή του, ο κατασκευαστής ή ο εντολοδόχος του καθορίζει τον οργανισμό ελέγχου που επέλεξε. Αυτή η επιλογή πρέπει να γίνει εκ του κοινοποιηθέντος καταλόγου υπό του Κράτους καταγωγής σύμφωνα προς το άρθρο 13. Εν τούτοις κατ' εξαίρεση αυτής της  διαδικασίας, εφόσον πρόκειται για συσκευή κατασκευασθείσα ειδικώς εν συνεχεία μιας μόνον παραγγελίας σε πολύ μικρό αριθμό τεμαχίων ή για συσκευές προοριζόμενες για μία σύνθετη εγκατάσταση και κατασκευασμένες συμφώνως προς τα στοιχεία και τις  προδιαγραφές που έχουν δοθεί από τον πελάτη, ή από γραφείο μελετών που έχει υποδειχθεί από αυτόν τον ίδιο, ο οργανισμός ελέγχου επιλέγεται από τον πελάτη εντός του Κράτους καταγωγής συμφώνως ή μη προς τον κατάλογο που προβλέπεται στο άρθρο 13, υπό τον  όρο ότι η διοίκηση προορισμού συμφωνεί επ' αυτής της επιλογής.  Η διοίκηση προορισμού πληροφορεί τη διοίκηση καταγωγής για τις επί του θέματος αποφάσεις της.  Στην αίτηση πρέπει να αναφέρεται το όνομα του πελάτου ή του εισαγωγέως εφόσον είναι γνωστό.  Η αίτηση συνοδεύεται από φάκελλο περιέχοντα τα σχέδια και τους υπολογισμούς που αναφέρονται στη συσκευή ή στο πρότυπο, τον ακριβή καθορισμό των χρησιμοποιηθέντων υλικών, τις πληροφορίες περί των εν λειτουργία τρόπων κατασκευής, τις λεπτομέρειες των  μεθόδων ελέγχου που χρησιμοποιούνται κατά τη διάρκεια της κατασκευής καθώς και κάθε άλλη πληροφορία που ο κατασκευαστής ή ο εντολοδόχος του κρίνουν χρήσιμη για να επιτραπεί στη διοίκηση προορισμού να κρίνει αν η συσκευή ή οι συσκευές πιέσεως ενός ιδίου  τύπου, κατασκευασμένες συμφώνως προς το σχέδιο, ανταποκρίνονται στις εν ισχύι προδιαγραφές περί συσκευών πιέσεως στο Κράτος προορισμού. Αυτά τα στοιχεία υποβάλλονται σε 4 αντίτυπα στην ή στις γλώσσες του Κράτους προορισμού ή σε άλλη γλώσσα αποδεκτή από  το Κράτος αυτό.  2.  2.1. Η διοίκηση προορισμού ανακοινώνει τη λήψη του φακέλλου μόλις τον λάβει.  2.2.  2.2.1. Αν η διοίκηση προορισμού κρίνει ότι ο παραληφθείς φάκελλος περιέχει όλα τα απαιτούμενα στοιχεία εκτιμήσεως, κατά τις διατάξεις του σημείου 1 έχει στη διάθεσή της προθεσμία τριών μηνών από της παραλαβής του φακέλλου για να εξετάσει κατ' ουσίαν τα  περιεχόμενα στοιχεία.  2.2.2. Αν η διοίκηση προορισμού κρίνει ότι ο παραληφθείς φάκελλος δεν περιλαμβάνει όλα τα απαιτούμενα στοιχεία εκτιμήσεως, κατά τις διατάξεις του σημείου 1 έχει στη διάθεσή της διάστημα ενός μηνός από της παραλαβής του φακέλλου για να υποδείξει στον  αιτούντα ποιες βελτιώσεις πρέπει να επέλθουν στον φάκελλο απ' αυτήν την άποψη. Από την παραλαβή του φακέλλου συμπληρωμένου συμφώνως με τις υποδείξεις αυτές ακολουθείται η διαδικασία του σημείου 2.2.1.  2.3.  2.3.1. Αν εκ της κατ' ουσίαν εξετάσεως του φακέλλου προκύπτει ότι η συσκευή ή οι συσκευές του αυτού τύπου κατασκευασμένες ή προς κατασκευήν συμφώνως προς τα αποσταλέντα στοιχεία, ανταποκρίνονται στις ισχύουσες προδιαγραφές στο Κράτος προορισμού που  αναφέρονται στις συσκευές πιέσεως ή δύνανται να γίνουν αποδεκτές κατά παρέκκλιση αυτών των προδιαγραφών, η διοίκηση προορισμού προβαίνει στην κοινοποίηση του φακέλλου τούτου προς τον αιτούντα, εντός της προθεσμίας της οριζομένης στο σημείο 2.2.1.  Αν η συσκευή ή οι συσκευές ενός και του αυτού προτύπου για τις οποίες υπεβλήθη η αίτηση δεν υπόκεινται σε κανονιστική ρύθμιση εντός του Κράτους προορισμού, η διοίκηση προορισμού δύναται να απαιτήσει όπως υπάρξει συμμόρφωση προς την ισχύουσα κανονιστική  νομοθεσία περί συσκευών πιέσεως και για τις συσκευές αυτές εντός του Κράτους καταγωγής.  2.3.2. Αν εκ της κατ' ουσίαν εξετάσεως του φακέλλου προκύπτει ότι η συσκευή ή οι συσκευές του αυτού προτύπου κατασκευασμένες ή προς κατασκευήν συμφώνως προς με τα αποσταλλέντα στοιχεία, δεν ανταποκρίνονται στις ισχύουσες διατάξεις περί συσκευών πιέσεως  στο Κράτος προορισμού και δεν δύνανται να τύχουν παρεκκλίσεως από των προδιαγραφών αυτών, η διοίκηση προορισμού κοινοποιεί τον φάκελλο τούτον στον αιτούντα εντός της προθεσμίας της οριζομένης στο σημείο 2.2.1 και υποδεικνύει ποίες διατάξεις δεν  ετηρήθησαν και ποιές πρέπει να τηρηθούν ώστε η συσκευή ή οι συσκευές του αυτού προτύπου να γίνουν αποδεκτές. Για το σκοπό αυτό υποδεικνύει τους κανόνες κατασκευής, τους ελέγχους, τις δοκιμές και τις επαληθεύσεις που απαιτούνται από την ισχύουσα  κανονιστική νομοθεσία περί συσκευών πιέσεως στο Κράτος προορισμού.  Αν ο αιτών είναι διατεθειμένος να επιφέρει στον σχεδιασμό, την κατασκευή και/ή τις μεθόδους ελέγχου της συσκευής ή των συσκευών του αυτού τύπου όλες τις τροποποιήσεις σε τρόπο ώστε να πληρούν τους απαιτούμενους όρους, τροποποιεί αναλόγως και τον φάκελλό  του. Από της λήψεως του τροποποιηθέντος φακέλλου ακολουθείται η διαδικασία του σημείου 2.2.1 αλλά με προθεσμία ελαττωμένη κατά 2 μήνες.  2.3.3. Τα χρησιμοποιούμενα υπό της διοικήσεως προορισμού κριτήρια για την παραχώρηση ή την άρνηση των παρεκκλίσεων που προβλέπονται στα σημεία 2.3.1 και 2.3.2 είναι τα ίδια με αυτά που συνήθως εφαρμόζονται για τους κατασκευαστές που είναι εγκατεστημένοι  στο Κράτος προορισμού.  2.4. Τα τέλη, οι φορολογικές επιβαρύνσεις ή άλλες επιβαρύνσεις για την εξέταση του φακέλλου είναι εκείνες που καθορίζονται από τους εφαρμοζομένους κανόνες στο Κράτος προορισμού.  3. Ο οργανισμός ελέγχου, επιλεγμένος σύμφωνα με το σημείο 1, προβαίνει στις ενέργειες που απαιτούνται από την διοίκηση προορισμού.  4. Αφού εκτελέσει τους ελέγχους, τις δοκιμές και τις επαληθεύσεις που απαιτούνται από τη διοίκηση προορισμού και βεβαιώσει ότι τα αποτελέσματα είναι ικανοποιητικά, ο οργανισμός ελέγχου διαβιβάζει στον κατασκευαστή ή στον εντολοδόχο του, καθώς και στη  διοίκηση προορισμού, τις εκθέσεις περί αυτών των ελέγχων, δοκιμών και επαληθεύσεων και του χορηγεί πιστοποιητικά βεβαιούντα ότι οι μέθοδοι ελέγχου, δοκιμής και επαληθεύσεως καθώς και τα ληφθέντα αποτελέσματα ανταπροκρίνονται στις απαιτήσεις που  υφίστανται στο Κράτος προορισμού. Αν τα αποτελέσματα των ελέγχων δεν είναι ικανοποιητικά, ο οργανισμός ελέγχου ενημερώνει τον αιτούντα καθώς και την διοίκηση προορισμού. Αυτά τα στοιχεία πρέπει να συντάσσωνται στην γλώσσα του Κράτους προορισμού ή σε  άλλη γλώσσα αποδεκτή από αυτό το Κράτος.  5. Τα τέλη, οι φορολογικές επιβαρύνσεις, ή αμοιβές οφειλόμενες για την εκτέλεση των εργασιών ελέγχου και δοκιμής είναι εκείνες που καθορίζονται από τους κανόνες του οργανισμού ελέγχου.  6. Η διοίκηση προορισμού οφείλει να διασφαλίζει τον εμπιστευτικό χαρακτήρα παντός σχεδίου και όλων των στοιχείων που υπεβλήθησαν σ' αυτήν.


title: Οδηγία 2008/96/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008 , για τη διαχείριση της ασφάλειας των οδικών υποδομών

text:
               29.11.2008

               EL

               Επίσημη Εφημερίδα της Ευρωπαϊκής Ένωσης

               L 319/59

      ΟΔΗΓΊΑ 2008/96/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 19ης Νοεμβρίου 2008
   για τη διαχείριση της ασφάλειας των οδικών υποδομών
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71 παράγραφος 1 στοιχείο γ),
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αφού ζητήθηκε η γνώμη της Επιτροπής των Περιφερειών,
   Αποφασίζοντας σύμφωνα με τη διαδικασία που ορίζει το άρθρο 251 της συνθήκης (2),
   Εκτιμώντας τα ακόλουθα:

               (1)

               Το οδικό διευρωπαϊκό δίκτυο μεταφορών που καθορίζεται στην απόφαση αριθ. 1692/96/ΕΚ του Ευρωπαϊκού Κοινοβουλίου και του Συμβουλίου, της 23ης Ιουλίου 1996, περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών (3), έχει εξαιρετική σημασία για την υποστήριξη της ευρωπαϊκής ολοκλήρωσης και συνοχής, καθώς και για την εξασφάλιση υψηλού επιπέδου ευημερίας. Θα πρέπει ιδίως να εξασφαλισθεί υψηλό επίπεδο ασφάλειας.

               (2)

               Η Επιτροπή, στη Λευκή Βίβλο της 12ης Σεπτεμβρίου 2001 με τίτλο «η Ευρωπαϊκή Πολιτική Μεταφορών με ορίζοντα το έτος 2010: η ώρα των επιλογών», διατύπωσε την άποψη ότι είναι αναγκαίο να πραγματοποιούνται εκτιμήσεις των επιπτώσεων και έλεγχοι της οδικής ασφάλειας, έτσι ώστε να εντοπίζονται και να αντιμετωπίζονται τα οδικά τμήματα υψηλής συγκέντρωσης ατυχημάτων εντός της Κοινότητας. Έθεσε επίσης το στόχο να μειωθεί κατά το ήμισυ ο αριθμός των θανάτων στους ευρωπαϊκούς δρόμους μεταξύ 2001 και 2010.

               (3)

               Η Επιτροπή, στην ανακοίνωσή της, της 2ας Ιουνίου 2003, «Ευρωπαϊκό πρόγραμμα δράσης για την οδική ασφάλεια — Μείωση στην Ευρωπαϊκή Ένωση του αριθμού των θυμάτων σε τροχαία ατυχήματα κατά το ήμισυ από σήμερα έως το 2010: ένα ζήτημα που μας αφορά όλους» χαρακτήρισε τις οδικές υποδομές ως τον τρίτο πυλώνα της πολιτικής οδικής ασφάλειας, ο οποίος θα πρέπει να συμβάλει σημαντικά στην επίτευξη του στόχου της Κοινότητας να μειωθούν τα ατυχήματα.

               (4)

               Τα τελευταία χρόνια έχει σημειωθεί μεγάλη πρόοδος στο σχεδιασμό των οχημάτων (μέτρα ασφάλειας, ανάπτυξη και εφαρμογή νέων τεχνολογιών), η οποία έχει συντείνει στο να μειωθεί ο αριθμός των νεκρών και των τραυματιών σε τροχαία ατυχήματα. Παρόλα αυτά, προκειμένου να επιτευχθεί ο στόχος που έχει τεθεί για το 2010, είναι ανάγκη να αναληφθεί δράση, και σε άλλους τομείς. Η διαχείριση της ασφάλειας των οδικών υποδομών προσφέρει μεγάλα περιθώρια βελτίωσης που πρέπει να αξιοποιηθούν επωφελώς.

               (5)

               Η διαμόρφωση κατάλληλων διαδικασιών είναι βασικό εργαλείο για τη βελτίωση της ασφάλειας των οδικών υποδομών στο διευρωπαϊκό οδικό δίκτυο. Οι εκτιμήσεις των επιπτώσεων όσον αφορά την οδική ασφάλεια θα πρέπει να αποδεικνύουν, σε στρατηγικό επίπεδο, τις συνέπειες που μπορεί να έχουν στην οδική ασφάλεια οι διαφορετικές λύσεις σχεδιασμού έργου υποδομής και θα πρέπει να διαδραματίζουν σημαντικό ρόλο στην επιλογή των διαδρομών. Τα αποτελέσματα της εκτίμησης των επιπτώσεων όσον αφορά την οδική ασφάλεια μπορούν να καταγράφονται σε περισσότερα από ένα έγγραφα. Επίσης, οι έλεγχοι οδικής ασφάλειας θα πρέπει να αναδεικνύουν, με λεπτομέρειες, τα επισφαλή χαρακτηριστικά των έργων οδικής υποδομής. Είναι, επομένως, λογικό να αναπτυχθούν διαδικασίες που πρέπει να ακολουθούνται σε αυτά τα δύο πεδία, με σκοπό να αυξηθεί η ασφάλεια στις οδικές υποδομές του διευρωπαϊκού οδικού δικτύου, εξαιρουμένων όμως των οδικών σηράγγων, οι οποίες καλύπτονται από την οδηγία 2004/54/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με τις ελάχιστες απαιτήσεις ασφαλείας για τις σήραγγες του διευρωπαϊκού οδικού δικτύου (4).

               (6)

               Ορισμένα κράτη μέλη διαθέτουν ήδη αποτελεσματικά συστήματα διαχείρισης της ασφάλειας των οδικών υποδομών. Θα πρέπει να επιτρέπεται στα κράτη μέλη αυτά να συνεχίσουν να χρησιμοποιούν τις υφιστάμενες μεθόδους τους, υπό την προϋπόθεση ότι οι μέθοδοι αυτές συνάδουν με τους στόχους της παρούσας οδηγίας.

               (7)

               Η έρευνα είναι κεφαλαιώδους σημασίας για τη βελτίωση της ασφάλειας στους δρόμους της Ευρωπαϊκής Ένωσης. Η ανάπτυξη και επίδειξη συστατικών στοιχείων, μέτρων και μεθόδων (συμπεριλαμβανομένης της τηλεματικής) και η διάδοση των αποτελεσμάτων της έρευνας διαδραματίζουν σημαντικό ρόλο στην αύξηση της ασφάλειας των οδικών υποδομών.

               (8)

               Ενδείκνυται να βελτιωθεί το επίπεδο ασφαλείας των υπαρχόντων δρόμων μέσω της συγκέντρωσης των επενδύσεων στα οδικά τμήματα στα οποία παρατηρείται υψηλή συγκέντρωση ατυχημάτων ή/και όπου υπάρχουν οι περισσότερες δυνατότητες μείωσης των ατυχημάτων. Οι οδηγοί, για να είναι σε θέση να προσαρμόσουν τη συμπεριφορά τους και να εντείνουν τη συμμόρφωσή τους προς τους κανόνες κυκλοφορίας, ιδίως όσον αφορά τα όρια ταχύτητας, θα πρέπει να προειδοποιούνται για οδικά τμήματα υψηλής συγκέντρωσης ατυχημάτων.

               (9)

               Η κατάταξη της ασφάλειας του δικτύου προσφέρει μεγάλες δυνατότητες αμέσως μόλις τεθεί σε εφαρμογή. Αφού αντιμετωπισθούν τα οδικά τμήματα υψηλής συγκέντρωσης ατυχημάτων και ληφθούν διορθωτικά μέτρα, οι επιθεωρήσεις προληπτικής ασφαλείας θα πρέπει να αποκτήσουν σημαντικότερο ρόλο. Οι τακτικές επιθεωρήσεις είναι ουσιαστικό εργαλείο για να αποφεύγονται οι κίνδυνοι στους οποίους είναι δυνατόν να εκτίθενται όλοι οι χρήστες των οδών, ιδίως οι ευάλωτοι, συμπεριλαμβανομένης και της περίπτωσης εκτέλεσης οδικών έργων.

               (10)

               Η εκπαίδευση και η πιστοποίηση του προσωπικού ασφαλείας μέσω εκπαιδευτικών προγραμμάτων και μέσων για την απόκτηση προσόντων επικυρωμένων από τα κράτη μέλη θα πρέπει να εξασφαλίζουν στους επαγγελματίες τις αναγκαίες επικαιροποιημένες γνώσεις.

               (11)

               Για τη βελτίωση της ασφάλειας στους δρόμους της Ευρωπαϊκής Ένωσης, θα πρέπει να θεσπισθούν διατάξεις για συχνότερη και συνεκτικότερη ανταλλαγή βέλτιστων πρακτικών μεταξύ των κρατών μελών.

               (12)

               Για να εξασφαλισθεί υψηλό επίπεδο ασφάλειας στους δρόμους που βρίσκονται εντός της Ευρωπαϊκής Ένωσης, τα κράτη μέλη θα πρέπει να εφαρμόσουν κατευθυντήριες γραμμές για τη διαχείριση της ασφάλειας των υποδομών. Η κοινοποίηση των κατευθυντήριων γραμμών αυτών στην Επιτροπή και οι τακτικές εκθέσεις τους σχετικά με την εφαρμογή τους θα πρέπει να θέσουν τα θεμέλια για τη συστηματική βελτίωση της ασφάλειας των υποδομών σε κοινοτικό επίπεδο και να επιτρέψουν την εξέλιξη προς ένα αποτελεσματικότερο σύστημα σε εύθετο χρόνο. Οι εκθέσεις για την εφαρμογή τους θα πρέπει εξάλλου να επιτρέψουν στα υπόλοιπα κράτη μέλη να εντοπίζουν τις πλέον αποτελεσματικές λύσεις, ενώ η συστηματική συλλογή δεδομένων από προηγούμενες/επόμενες μελέτες θα πρέπει να επιτρέψει την επιλογή των πλέον αποτελεσματικών μέτρων ενόψει μελλοντικής δράσης.

               (13)

               Οι διατάξεις της παρούσας οδηγίας που αφορούν τις επενδύσεις στον τομέα της οδικής ασφάλειας θα πρέπει να εφαρμόζονται υπό την επιφύλαξη της αρμοδιότητας των κρατών μελών στον τομέα των επενδύσεων για τη συντήρηση του οδικού δικτύου.

               (14)

               Δεδομένου ότι ο στόχος της παρούσας οδηγίας, και συγκεκριμένα η καθιέρωση διαδικασιών για την εξασφάλιση υψηλού επιπέδου οδικής ασφάλειας σε όλο το διευρωπαϊκό οδικό δίκτυο, δεν δύναται να επιτευχθεί επαρκώς από τα κράτη μέλη και δύναται, επομένως, λόγω των αποτελεσμάτων της δράσης, να επιτευχθεί καλύτερα σε κοινοτικό επίπεδο, η Κοινότητα μπορεί να λάβει μέτρα, σύμφωνα με την αρχή της επικουρικότητας που ορίζεται στο άρθρο 5 της συνθήκης. Σύμφωνα με την αρχή της αναλογικότητας, όπως ορίζεται στο ίδιο άρθρο, η παρούσα οδηγία δεν υπερβαίνει τα αναγκαία όρια για την επίτευξη του στόχου αυτού.

               (15)

               Τα μέτρα που είναι αναγκαία για την εφαρμογή της παρούσας οδηγίας θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (5).

               (16)

               Ειδικότερα, θα πρέπει να εξουσιοδοτηθεί η Επιτροπή να θεσπίσει τα απαιτούμενα κριτήρια για τη βελτίωση των διαδικασιών διαχείρισης της ασφάλειας των οδικών υποδομών και την προσαρμογή των παραρτημάτων στην τεχνική πρόοδο. Δεδομένου ότι τα μέτρα αυτά είναι γενικής εμβελείας και έχουν ως αντικείμενο την τροποποίηση μη ουσιωδών στοιχείων της παρούσας οδηγίας, μεταξύ άλλων διά συμπληρώσεώς της με την προσθήκη νέων μη ουσιωδών στοιχείων, θεσπίζονται σύμφωνα με την κανονιστική διαδικασία με έλεγχο του άρθρου 5α της απόφασης 1999/468/ΕΚ.

               (17)

               Επιβάλλεται να υπάρχουν επαρκείς χώροι στάθμευσης παραπλεύρως των οδών όχι μόνο για την πρόληψη του εγκλήματος, αλλά και για την οδική ασφάλεια. Οι χώροι στάθμευσης παρέχουν τη δυνατότητα στους οδηγούς να κάνουν εγκαίρως στάσεις ανάπαυσης και να συνεχίζουν το ταξίδι τους με πλήρη συγκέντρωση. Η πρόβλεψη επαρκούς αριθμού ασφαλών χώρων στάθμευσης θα πρέπει, συνεπώς, να αποτελεί αναπόσπαστο τμήμα της διαχείρισης της ασφάλειας των οδικών υποδομών.

               (18)

               Σύμφωνα με το σημείο 34 της διοργανικής συμφωνίας για τη βελτίωση της νομοθεσίας (6), τα κράτη μέλη παροτρύνονται να καταρτίζουν, προς ιδία χρήση και προς όφελος της Κοινότητας, τους δικούς τους πίνακες, οι οποίοι αποτυπώνουν, στο μέτρο του δυνατού, την αντιστοιχία μεταξύ της παρούσας οδηγίας και των μέτρων μεταφοράς στο εθνικό δίκαιο, και να τους δημοσιοποιούν,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Αντικείμενο και πεδίο εφαρμογής
   1.   Η παρούσα οδηγία ορίζει την καθιέρωση και την εφαρμογή διαδικασιών για τις εκτιμήσεις των επιπτώσεων οδικής ασφάλειας, τους ελέγχους οδικής ασφάλειας, τη διαχείριση της ασφάλειας του οδικού δικτύου και τις επιθεωρήσεις ασφάλειας από τα κράτη μέλη.
   2.   Η παρούσα οδηγία εφαρμόζεται στους δρόμους που ανήκουν στο διευρωπαϊκό οδικό δίκτυο, είτε αυτοί είναι στο στάδιο του σχεδιασμού είτε υπό κατασκευή είτε έχουν παραδοθεί στην κυκλοφορία.
   3.   Τα κράτη μέλη μπορούν να εφαρμόζουν τις διατάξεις της παρούσας οδηγίας, ως δέσμη καλών πρακτικών, για την εθνική υποδομή των οδικών μεταφορών που δεν αποτελεί τμήμα του διευρωπαϊκού οδικού δικτύου και που έχει κατασκευασθεί, εν όλω ή εν μέρει, με κοινοτική χρηματοδότηση.
   4.   Η παρούσα οδηγία δεν εφαρμόζεται στις οδικές σήραγγες που καλύπτονται από την οδηγία 2004/54/ΕΚ.
   Άρθρο 2
   Ορισμοί
   Για τους σκοπούς της παρούσας οδηγίας, νοούνται ως:

               1.

               «διευρωπαϊκό οδικό δίκτυο», το οδικό δίκτυο, όπως αυτό ορίζεται στο τμήμα 2 του παραρτήματος Ι της απόφασης αριθ. 1692/96/ΕΚ·

               2.

               «αρμόδιος φορέας», κάθε δημόσιος οργανισμός, ο οποίος έχει συσταθεί σε εθνικό, περιφερειακό ή τοπικό επίπεδο και εμπλέκεται στην εφαρμογή της παρούσας οδηγίας λόγω των αρμοδιοτήτων του, συμπεριλαμβανομένων των οργανισμών που έχουν ορισθεί ως αρμόδιοι φορείς και που υπήρχαν πριν από την έναρξη ισχύος της παρούσας οδηγίας, εφόσον πληρούν τις απαιτήσεις της παρούσας οδηγίας·

               3.

               «εκτίμηση των επιπτώσεων της οδικής ασφάλειας», η στρατηγική συγκριτική ανάλυση των επιπτώσεων που έχει ένας νέος δρόμος ή η ουσιαστική τροποποίηση του υπάρχοντος δικτύου στις επιδόσεις ασφαλείας του οδικού δικτύου·

               4.

               «έλεγχος της οδικής ασφάλειας», η ανεξάρτητη, λεπτομερής, συστηματική και τεχνική επαλήθευση της ασφάλειας των χαρακτηριστικών σχεδιασμού ενός οδικού έργου υποδομής, η οποία καλύπτει όλα τα στάδια, από το σχεδιασμό έως την αρχική λειτουργία του·

               5.

               «κατάταξη τμημάτων υψηλής συγκέντρωσης ατυχημάτων», η μέθοδος εντοπισμού, ανάλυσης και κατάταξης τμημάτων του οδικού δικτύου, τα οποία είναι σε λειτουργία επί περισσότερο από τρία έτη και στα οποία έχει σημειωθεί μεγάλος αριθμός θανατηφόρων ατυχημάτων συγκριτικά με την κυκλοφοριακή ροή·

               6.

               «κατάταξη του δικτύου ασφάλειας», η μέθοδος για τον εντοπισμό, την ανάλυση και την κατάταξη τμημάτων του υφιστάμενου οδικού δικτύου σύμφωνα με τη δυναμικότητά τους για αύξηση της ασφάλειας και μείωση του κόστους των ατυχημάτων·

               7.

               «επιθεώρηση ασφαλείας», ο τακτικός περιοδικός έλεγχος των χαρακτηριστικών και των ελλείψεων που απαιτούν εργασίες συντήρησης για λόγους ασφαλείας·

               8.

               «κατευθυντήριες γραμμές», τα μέτρα που λαμβάνουν τα κράτη μέλη, τα οποία καθορίζουν τα στάδια που πρέπει να ακολουθούνται και τα στοιχεία που πρέπει να εξετάζονται κατά την εφαρμογή των διαδικασιών ασφαλείας που ορίζει η παρούσα οδηγία·

               9.

               «έργο υποδομής», το έργο κατασκευής νέας οδικής υποδομής ή ουσιαστικής τροποποίησης του υπάρχοντος δικτύου, το οποίο επηρεάζει την κυκλοφοριακή ροή.

         Άρθρο 3
   Αξιολόγηση των επιπτώσεων της οδικής ασφάλειας για έργα υποδομής
   1.   Τα κράτη μέλη εξασφαλίζουν ότι η αξιολόγηση των επιπτώσεων οδικής ασφαλείας πραγματοποιείται για όλα τα έργα υποδομής.
   2.   Η αξιολόγηση των επιπτώσεων οδικής ασφαλείας πραγματοποιείται κατά το στάδιο του αρχικού σχεδιασμού πριν να εγκριθεί το έργο υποδομής. Στο πλαίσιο αυτό, τα κράτη μέλη καταβάλλουν προσπάθειες για να τηρήσουν τα κριτήρια που ορίζονται στο παράρτημα I.
   3.   Η αξιολόγηση των επιπτώσεων οδικής ασφάλειας προσδιορίζει τα θέματα οδικής ασφάλειας που συμβάλλουν στην επιλογή της προτεινόμενης λύσης. Παρέχει επίσης όλες τις σχετικές πληροφορίες που είναι αναγκαίες για την ανάλυση κόστους/οφέλους των διαφόρων εναλλακτικών λύσεων που εξετάσθηκαν.
   Άρθρο 4
   Έλεγχοι οδικής ασφάλειας για έργα υποδομής
   1.   Τα κράτη μέλη εξασφαλίζουν ότι πραγματοποιούνται έλεγχοι της οδικής ασφάλειας σε όλα τα έργα υποδομής.
   2.   Κατά την πραγματοποίηση ελέγχων της οδικής ασφάλειας, τα κράτη μέλη καταβάλλουν προσπάθειες για να τηρήσουν τα κριτήρια που ορίζονται στο παράρτημα ΙΙ.
   Τα κράτη μέλη εξασφαλίζουν ότι διορίζεται ελεγκτής για τον έλεγχο των σχεδιαστικών χαρακτηριστικών ενός έργου υποδομής.
   Ο ελεγκτής διορίζεται σύμφωνα με τις διατάξεις του άρθρου 9, παράγραφος 4, και έχει τα απαραίτητα προσόντα και την εκπαίδευση που ορίζονται στο άρθρο 9. Όταν οι έλεγχοι διενεργούνται από ομάδες, τουλάχιστον ένα μέλος της ομάδας διαθέτει πιστοποιητικό επάρκειας κατά τα αναφερόμενα στο άρθρο 9 παράγραφος 3.
   3.   Οι έλεγχοι της οδικής ασφάλειας αποτελούν αναπόσπαστο μέρος της διαδικασίας σχεδιασμού του έργου υποδομής, από την προμελέτη, το λεπτομερή σχεδιασμό του, πριν την παράδοσή του στην κυκλοφορία και έως την αρχική λειτουργία του.
   4.   Τα κράτη μέλη εξασφαλίζουν ότι ο ελεγκτής καθορίζει σχεδιαστικά στοιχεία κρίσιμης σημασίας για την ασφάλεια σε έκθεσή για κάθε στάδιο του έργου υποδομής. Εάν, κατά τον έλεγχο, εντοπισθούν επισφαλή χαρακτηριστικά αλλά δεν διορθωθεί ο σχεδιασμός πριν από το τέλος του αντίστοιχου σταδίου, κατά τα αναφερόμενα στο παράρτημα ΙΙ, ο αρμόδιος φορέας εκθέτει τους λόγους σε παράρτημα της σχετικής έκθεσης.
   5.   Τα κράτη μέλη εξασφαλίζουν ότι η αναφερόμενη στην παράγραφο 4 έκθεση καταλήγει σε δέουσες συστάσεις από άποψη ασφάλειας.
   Άρθρο 5
   Κατάταξη και διαχείριση της ασφάλειας στο εν λειτουργία οδικό δίκτυο
   1.   Τα κράτη μέλη εξασφαλίζουν ότι η κατάταξη των οδικών τμημάτων υψηλής συγκέντρωσης ατυχημάτων και η κατάταξη της ασφάλειας στο εν λειτουργία οδικό δίκτυο πραγματοποιούνται βάσει επανεξετάσεων, διενεργουμένων τουλάχιστον ανά τριετία, της λειτουργίας του οδικού δικτύου. Στο πλαίσιο αυτό, τα κράτη μέλη καταβάλλουν προσπάθειες για να τηρούν τα κριτήρια που ορίζονται στο παράρτημα ΙΙΙ.
   2.   Τα κράτη μέλη εξασφαλίζουν ότι τα οδικά τμήματα που παρουσιάζουν υψηλότερη προτεραιότητα σύμφωνα με τα αποτελέσματα της κατάταξης οδικών τμημάτων υψηλής συγκέντρωσης ατυχημάτων καθώς και της κατάταξης ασφάλειας δικτύου αξιολογούνται από ομάδες εμπειρογνωμόνων με επιτόπιες επισκέψεις και με βάση τα στοιχεία που αναφέρονται στο σημείο 3 του παραρτήματος ΙΙΙ. Τουλάχιστον ένα μέλος της ομάδας εμπειρογνωμόνων πληροί τις απαιτήσεις που ορίζονται στο άρθρο 9 παράγραφος 4 στοιχείο α).
   3.   Τα κράτη μέλη εξασφαλίζουν ότι τα οδικά τμήματα που αναφέρονται στην παράγραφο 2 αποτελούν αντικείμενο διορθωτικών μέτρων. Προτεραιότητα δίδεται στα μέτρα που αναφέρονται στο σημείο 3 στοιχείο ε) του παραρτήματος ΙΙΙ, με ιδιαίτερη έμφαση σε εκείνα που παρουσιάζουν την καλύτερη σχέση οφέλους — κόστους.
   4.   Τα κράτη μέλη εξασφαλίζουν ότι με την τοποθέτηση κατάλληλων σημάτων οι χρήστες των οδών ειδοποιούνται για την πραγματοποίηση επισκευαστικών εργασιών σε τμήματα των οδικών υποδομών που είναι δυνατόν να διακυβεύσουν την ασφάλεια των χρηστών των οδών. Τα σήματα αυτά συμπεριλαμβάνουν επίσης φωτεινά σήματα, ορατά κατά την ημέρα και τη νύκτα, που τοποθετούνται σε ασφαλή απόσταση και πληρούν τις διατάξεις της σύμβασης της Βιέννης περί οδικής σημάνσεως και σηματοδοτήσεως του 1968.
   5.   Τα κράτη μέλη εξασφαλίζουν ότι οι χρήστες των οδών ενημερώνονται για την ύπαρξη τμήματος υψηλής συγκέντρωσης ατυχημάτων με ενδεδειγμένα μέτρα. Εάν κράτος μέλος αποφασίσει να χρησιμοποιήσει σήμανση, αυτή είναι σύμφωνη με τις διατάξεις της σύμβασης της Βιέννης περί οδικής σημάνσεως και σηματοδοτήσεως του 1968.
   Άρθρο 6
   Επιθεωρήσεις ασφαλείας
   1.   Τα κράτη μέλη εξασφαλίζουν ότι πραγματοποιούνται επιθεωρήσεις ασφαλείας στους εν λειτουργία δρόμους, προκειμένου να εντοπίζονται τα χαρακτηριστικά οδικής ασφάλειας και να προλαμβάνονται τα ατυχήματα.
   2.   Οι επιθεωρήσεις ασφαλείας περιλαμβάνουν περιοδικές επιθεωρήσεις του οδικού δικτύου και αξιολογήσεις των πιθανών επιπτώσεων της εκτέλεσης οδικών έργων σε σχέση με την ασφάλεια της κυκλοφοριακής ροής.
   3.   Τα κράτη μέλη εξασφαλίζουν ότι οι περιοδικές επιθεωρήσεις πραγματοποιούνται από τον αρμόδιο φορέα. Οι εν λόγω επιθεωρήσεις είναι αρκετά συχνές ώστε να διασφαλίζονται τα ενδεδειγμένα επίπεδα ασφάλειας στην υπό εξέταση οδική υποδομή.
   4.   Με την επιφύλαξη των κατευθυντήριων γραμμών που υιοθετούνται βάσει του άρθρου 8, τα κράτη μέλη θεσπίζουν κατευθυντήριες γραμμές σχετικά με προσωρινά μέτρα ασφάλειας για οδικά έργα. Εφαρμόζουν επίσης κατάλληλο πρόγραμμα επιθεωρήσεων με σκοπό να εξασφαλίσουν ότι εφαρμόζονται ορθά αυτές οι κατευθυντήριες γραμμές.
   Άρθρο 7
   Διαχείριση δεδομένων
   1.   Τα κράτη μέλη εξασφαλίζουν ότι, για κάθε θανατηφόρο ατύχημα σε δρόμο που εμπίπτει στο άρθρο 1 παράγραφος 2, συντάσσεται έκθεση ατυχήματος από τον αρμόδιο φορέα. Τα κράτη μέλη καταβάλλουν προσπάθειες να συμπεριλάβουν στην εν λόγω έκθεση έκαστο των στοιχείων που απαριθμούνται στο παράρτημα IV.
   2.   Τα κράτη μέλη υπολογίζουν το μέσο κοινωνικό κόστος ενός θανατηφόρου ατυχήματος και το μέσο κοινωνικό κόστος ενός σοβαρού ατυχήματος στο έδαφός τους. Τα κράτη μέλη μπορούν να επιλέξουν να διαφοροποιήσουν περαιτέρω τις κλίμακες κόστους, οι οποίες επικαιροποιούνται τουλάχιστον ανά πενταετία.
   Άρθρο 8
   Υιοθέτηση και ανακοίνωση κατευθυντήριων γραμμών
   1.   Τα κράτη μέλη εξασφαλίζουν ότι κατευθυντήριες γραμμές, εάν δεν υφίστανται ήδη, θεσπίζονται μέχρι τις 19 Δεκεμβρίου 2011, προκειμένου να συνδράμουν τους αρμόδιους φορείς στην εφαρμογή της παρούσας οδηγίας.
   2.   Τα κράτη μέλη ανακοινώνουν στην Επιτροπή αυτές τις κατευθυντήριες γραμμές εντός τριών μηνών από τη θέσπιση ή την τροποποίησή τους.
   3.   Η Επιτροπή τις δημοσιεύει σε δημόσιο ιστότοπο στο Διαδίκτυο.
   Άρθρο 9
   Διορισμός και εκπαίδευση ελεγκτών
   1.   Τα κράτη μέλη εξασφαλίζουν ότι, προγράμματα εκπαίδευσης για ελεγκτές οδικής ασφάλειας, εάν δεν υφίστανται ήδη, θεσπίζονται μέχρι τις 19 Δεκεμβρίου 2011.
   2.   Τα κράτη μέλη εξασφαλίζουν ότι, όταν οι ελεγκτές οδικής ασφάλειας εκτελούν καθήκοντα με βάση την παρούσα οδηγία, παρακολουθούν αρχική εκπαίδευση, μετά το πέρας της οποίας τους απονέμεται πιστοποιητικό επάρκειας, και συμμετέχουν σε περιοδικά περαιτέρω προγράμματα επιμόρφωσης.
   3.   Τα κράτη μέλη εξασφαλίζουν ότι οι ελεγκτές οδικής ασφάλειας είναι κάτοχοι πιστοποιητικού επάρκειας. Τα πιστοποιητικά που έχουν απονεμηθεί πριν από την έναρξη ισχύος της παρούσας οδηγίας αναγνωρίζονται.
   4.   Τα κράτη μέλη εξασφαλίζουν ότι οι ελεγκτές διορίζονται σύμφωνα με τις κάτωθι απαιτήσεις:

               α)

               έχουν κατάλληλη πείρα ή κατάρτιση στο σχεδιασμό οδών, την τεχνολογία οδικής ασφάλειας και την ανάλυση ατυχημάτων·

               β)

               δύο έτη μετά τη θέσπιση κατευθυντήριων γραμμών από τα κράτη μέλη σύμφωνα με το άρθρο 8, οι έλεγχοι οδικής ασφάλειας πραγματοποιούνται αποκλειστικά από ελεγκτές ή από ομάδες στις οποίες συμμετέχουν ελεγκτές, που πληρούν τις απαιτήσεις των παραγράφων 2 και 3·

               γ)

               όσον αφορά το υπό έλεγχο έργο υποδομής, ο ελεγκτής δεν μετέχει, κατά το χρόνο του ελέγχου, στη μελέτη ή την εκμετάλλευση του οικείου έργου υποδομής.

         Άρθρο 10
   Ανταλλαγή βέλτιστων πρακτικών
   Προκειμένου να βελτιωθεί η ασφάλεια των οδών που βρίσκονται εντός της Ευρωπαϊκής Ένωσης και που δεν αποτελούν τμήμα του διευρωπαϊκού οδικού δικτύου, η Επιτροπή θεσπίζει συνεκτικό σύστημα για την ανταλλαγή βέλτιστων πρακτικών μεταξύ των κρατών μελών, που καλύπτει, μεταξύ άλλων, τα ήδη υπάρχοντα σχέδια στον τομέα της ασφάλειας των οδικών υποδομών και τις δοκιμασμένες τεχνολογίες στον τομέα της οδικής ασφάλειας.
   Άρθρο 11
   Συνεχής βελτίωση των πρακτικών διαχείρισης της ασφάλειας
   1.   Η Επιτροπή διευκολύνει και διαρθρώνει την ανταλλαγή γνώσεων και βέλτιστων πρακτικών μεταξύ των κρατών μελών, αξιοποιώντας την πείρα που έχει αποκτηθεί στα υπάρχοντα οικεία διεθνή φόρα με σκοπό να επιτύχει τη συνεχή βελτίωση των πρακτικών διαχείρισης της ασφάλειας των οδικών υποδομών στην Ευρωπαϊκή Ένωση.
   2.   Η Επιτροπή επικουρείται από την επιτροπή του άρθρου 13. Εφόσον απαιτείται η λήψη συγκεκριμένων μέτρων, τα μέτρα αυτά θεσπίζονται σύμφωνα με την κανονιστική διαδικασία με έλεγχο που αναφέρεται στο άρθρο 13 παράγραφος 3.
   3.   Οσάκις ενδείκνυται, είναι δυνατόν να ζητείται η γνώμη σχετικών μη κυβερνητικών οργανώσεων που δρουν στον τομέα της ασφάλειας και της διαχείρισης των οδικών υποδομών, επί θεμάτων σχετικών με πτυχές της τεχνικής ασφάλειας.
   Άρθρο 12
   Προσαρμογή στην τεχνική πρόοδο
   Τα παραρτήματα της παρούσας οδηγίας προσαρμόζονται στην τεχνική πρόοδο, σύμφωνα με την κανονιστική διαδικασία με έλεγχο που αναφέρεται στο άρθρο 13 παράγραφος 3.
   Άρθρο 13
   Διαδικασία επιτροπής
   1.   Η Επιτροπή επικουρείται από επιτροπή.
   2.   Οσάκις γίνεται αναφορά στην παρούσα παράγραφο, εφαρμόζονται τα άρθρα 5 και 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.
   Η προθεσμία του άρθρου 5 παράγραφος 6 της απόφασης 1999/468/ΕΚ, ορίζεται τρίμηνη.
   3.   Οσάκις γίνεται αναφορά στην παρούσα παράγραφο, εφαρμόζονται το άρθρο 5α παράγραφοι 1 έως 4, και άρθρο 7 της απόφασης 1999/468/ΕΚ, τηρουμένων των διατάξεων του άρθρου 8 αυτής.
   Άρθρο 14
   Μεταφορά στο εθνικό δίκαιο
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία, μέχρι τις 19 Δεκεμβρίου 2010. Ανακοινώνουν αμέσως στην Επιτροπή το κείμενο των διατάξεων αυτών.
   2.   Τα κράτη μέλη ανακοινώνουν στην Επιτροπή το κείμενο των κύριων διατάξεων εθνικού δικαίου που θεσπίζουν στο πεδίο της παρούσας οδηγίας.
   Άρθρο 15
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 16
   Η παρούσα οδηγία απευθύνεται στα κράτη μέλη.

      Στρασβούργο, 19 Νοεμβρίου 2008.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         J.-P. JOUYET

      (1)  ΕΕ C 168 της 20.7.2007, σ. 71.

      (2)  Γνώμη του Ευρωπαϊκού Κοινοβουλίου της 19ης Ιουνίου 2008 (δεν δημοσιεύθηκε ακόμα στην Επίσημη Εφημερίδα) και απόφαση του Συμβουλίου της 20ής Οκτωβρίου 2008.

      (3)  ΕΕ L 228 της 9.9.1996, σ. 1.

      (4)  ΕΕ L 167 της 30.4.2004, σ. 39.

      (5)  ΕΕ L 184 της 17.7.1999, σ. 23.

      (6)  ΕΕ C 321 της 31.12.2003, σ. 1.

      ΠΑΡΑΡΤΗΜΑ Ι
      ΑΞΙΟΛΟΓΗΣΗ ΤΩΝ ΕΠΙΠΤΩΣΕΩΝ ΟΔΙΚΗΣ ΑΣΦΑΛΕΙΑΣ ΓΙΑ ΕΡΓΑ ΥΠΟΔΟΜΗΣ

                  1.

                  Στοιχεία της αξιολόγησης των επιπτώσεων οδικής ασφάλειας:

                              α)

                              προσδιορισμός του προβλήματος·

                              β)

                              ισχύουσα κατάσταση και υποθετική περίπτωση «απραξίας»·

                              γ)

                              στόχοι οδικής ασφάλειας·

                              δ)

                              ανάλυση των επιπτώσεων των προτεινόμενων εναλλακτικών λύσεων στην οδική ασφάλεια·

                              ε)

                              σύγκριση των εναλλακτικών λύσεων, καθώς και ανάλυση κόστους/οφέλους·

                              στ)

                              παρουσίαση του φάσματος πιθανών λύσεων.

                  2.

                  Κριτήρια εκτίμησης:

                              α)

                              θάνατοι και ατυχήματα· στόχοι μείωσης έναντι της υποθετικής περίπτωσης «απραξίας»·

                              β)

                              επιλογή διαδρομής και μοντέλα κυκλοφορίας·

                              γ)

                              πιθανές επιπτώσεις στα υπάρχοντα δίκτυα (π.χ. έξοδοι, διασταυρώσεις, ισόπεδες διαβάσεις)·

                              δ)

                              χρήστες των οδών συμπεριλαμβανομένων των ευάλωτων χρηστών (π.χ. πεζοί, ποδηλάτες, μοτοσικλετιστές)·

                              ε)

                              κυκλοφορία (π.χ. όγκος κυκλοφορίας, κατηγοριοποίηση κυκλοφορίας ανά τύπο)·

                              στ)

                              εποχή του έτους και κλιματικές συνθήκες·

                              ζ)

                              ύπαρξη επαρκούς αριθμού ασφαλών χώρων στάθμευσης·

                              η)

                              σεισμική δραστηριότητα.

      ΠΑΡΑΡΤΗΜΑ ΙΙ
      ΕΛΕΓΧΟΙ ΟΔΙΚΗΣ ΑΣΦΑΛΕΙΑΣ ΓΙΑ ΕΡΓΑ ΥΠΟΔΟΜΗΣ

                  1.

                  Κριτήρια για το στάδιο προμελέτης:

                              α)

                              γεωγραφική θέση (π.χ. έκθεση σε κατολισθήσεις, πλημμύρες, χιονοστιβάδες κ.λπ.), εποχή του έτους και κλιματικές συνθήκες και σεισμική δραστηριότητα·

                              β)

                              τύποι κόμβων και απόσταση μεταξύ τους·

                              γ)

                              αριθμός και τύπος λωρίδων·

                              δ)

                              αποδεκτά είδη κυκλοφορίας στο νέο δρόμο·

                              ε)

                              λειτουργικότητα της οδού εντός του δικτύου·

                              στ)

                              μετεωρολογικές συνθήκες·

                              ζ)

                              ταχύτητες οδήγησης·

                              η)

                              διατομές (εύρος οδοστρώματος, ποδηλατόδρομοι, πεζοδρόμια κ.λπ.)·

                              θ)

                              οριζόντιες και κάθετες χαράξεις·

                              ι)

                              ορατότητα·

                              ια)

                              μορφή κόμβων·

                              ιβ)

                              δημόσια μέσα μεταφοράς και υποδομές·

                              ιγ)

                              ισόπεδες διασταυρώσεις οδών/σιδηροδρόμων.

                  2.

                  Κριτήρια για το στάδιο λεπτομερούς σχεδιασμού:

                              α)

                              μορφή·

                              β)

                              συνεκτικά οδικά σήματα και διαγραμμίσεις·

                              γ)

                              φωτισμός οδών και διασταυρώσεων·

                              δ)

                              οδικός εξοπλισμός·

                              ε)

                              παράπλευρο περιβάλλον των οδών, συμπεριλαμβανομένου του πρασίνου·

                              στ)

                              σταθερά εμπόδια παραπλεύρως της οδού·

                              ζ)

                              ύπαρξη ασφαλών χώρων στάθμευσης·

                              η)

                              ευάλωτοι χρήστες των οδών (πεζοί, ποδηλάτες και μοτοσικλετιστές)·

                              θ)

                              εργονομική προσαρμογή οδικών συστημάτων συγκράτησης (κεντρικές νησίδες και στηθαία πρόσκρουσης για την αποτροπή κινδύνων για ευάλωτους χρήστες).

                  3.

                  Κριτήρια για το στάδιο πριν την παράδοση στην κυκλοφορία:

                              α)

                              ασφάλεια των χρηστών και ορατότητα υπό διαφορετικές συνθήκες, όπως π.χ. στο σκότος και υπό ομαλές καιρικές συνθήκες·

                              β)

                              ευανάγνωστο των οδικών σημάτων και της σηματοδότησης·

                              γ)

                              κατάσταση οδοστρωμάτων.

                  4.

                  Κριτήρια για την αρχική λειτουργία: αξιολόγηση της οδικής ασφάλειας με βάση την πραγματική συμπεριφορά των χρηστών.
                  Οι έλεγχοι σε οποιοδήποτε στάδιο μπορούν να οδηγήσουν στην ανάγκη επανεξέτασης των κριτηρίων για τα προηγούμενα στάδια.

      ΠΑΡΑΡΤΗΜΑ ΙΙΙ
      ΚΑΤΑΤΑΞΗ ΤΩΝ ΤΜΗΜΑΤΩΝ ΥΨΗΛΗΣ ΣΥΓΚΕΝΤΡΩΣΗΣ ΑΤΥΧΗΜΑΤΩΝ ΚΑΙ ΚΑΤΑΤΑΞΗ ΤΗΣ ΑΣΦΑΛΕΙΑΣ ΤΟΥ ΔΙΚΤΥΟΥ
      1.   Εντοπισμός των οδικών τμημάτων υψηλής συγκέντρωσης ατυχημάτων
      Στον εντοπισμό των οδικών τμημάτων υψηλής συγκέντρωσης ατυχημάτων λαμβάνεται υπόψη τουλάχιστον ο αριθμός των θανατηφόρων ατυχημάτων, τα οποία σημειώθηκαν κατά τα προηγούμενα έτη ανά μονάδα μήκους οδού σε σχέση με τον όγκο της κυκλοφορίας και, στην περίπτωση των διασταυρώσεων, ο αριθμός τέτοιων ατυχημάτων ανά σημείο διασταύρωσης.
      2.   Εντοπισμός των τμημάτων για ανάλυση της κατάταξης της ασφάλειας του δικτύου
      Ο εντοπισμός των τμημάτων για ανάλυση της κατάταξης της ασφάλειας του δικτύου συνεκτιμά την εν δυνάμει εξοικονόμηση πόρων από την αποφυγή ατυχημάτων. Τα οδικά τμήματα κατατάσσονται σε κατηγορίες. Για κάθε κατηγορία οδών, τα οδικά τμήματα αναλύονται και κατατάσσονται βάσει παραγόντων που σχετίζονται με την ασφάλεια, όπως συγκέντρωση ατυχημάτων, όγκος κυκλοφορίας και τύπος κυκλοφορίας.
      Για κάθε κατηγορία οδών, η κατάταξη της ασφάλειας του δικτύου καταλήγει σε ένα κατάλογο προτεραιότητας οδικών τμημάτων στα οποία η βελτίωση της υποδομής αναμένεται να έχει σημαντικά αποτελέσματα.
      3.   Στοιχεία αξιολόγησης για τις επιτόπιες επισκέψεις εμπειρογνωμόνων:

                  α)

                  περιγραφή του οδικού τμήματος·

                  β)

                  παραπομπή σε πιθανές προηγούμενες εκθέσεις για το ίδιο οδικό τμήμα·

                  γ)

                  ανάλυση των πιθανών εκθέσεων ατυχημάτων·

                  δ)

                  αριθμός ατυχημάτων, θανάτων προσώπων και σοβαρώς τραυματισθέντων από ατυχήματα κατά τα τρία προηγούμενα χρόνια·

                  ε)

                  δέσμη πιθανών διορθωτικών μέτρων προς εφαρμογή εντός διαφόρων χρονοδιαγραμμάτων, με βάση παραδείγματος χάρη:

                              —

                              την αφαίρεση ή προστασία των σταθερών εμποδίων παραπλεύρως της οδού,

                              —

                              τη μείωση των ορίων ταχύτητας και την κατά τόπους αυστηρότερη επιβολή του ορίου ταχύτητας,

                              —

                              τη βελτίωση της ορατότητας υπό διαφορετικές καιρικές συνθήκες και διαφορετικές συνθήκες φωτισμού,

                              —

                              τη βελτίωση της κατάστασης ασφαλείας του εξοπλισμού παραπλεύρως της οδού, όπως είναι τα συστήματα συγκράτησης των οχημάτων,

                              —

                              τη βελτίωση της συνοχής, της ορατότητας, του ευανάγνωστου και της θέσης των οδικών διαγραμμίσεων (συμπεριλαμβανομένων των λωρίδων με τραχεία επιφάνεια), των σημάτων και της σηματοδότησης,

                              —

                              την προστασία από τις πτώσεις βράχων, τις κατολισθήσεις και τις χιονοστιβάδες,

                              —

                              τη βελτίωση της πρόσφυσης/τραχύτητας οδοστρωμάτων,

                              —

                              νέο σχεδιασμό των συστημάτων συγκράτησης των οχημάτων,

                              —

                              την κατασκευή ή βελτίωση κεντρικών διαχωριστικών,

                              —

                              την αλλαγή της μορφής προσπεράσματος,

                              —

                              βελτίωση κόμβων, συμπεριλαμβανομένων των ισόπεδων διαβάσεων οδών/σιδηροδρόμων,

                              —

                              αλλαγή της χάραξης,

                              —

                              μεταβολή του εύρους της οδού, προσθήκη λωρίδων έκτακτης ανάγκης,

                              —

                              εγκατάσταση συστήματος διαχείρισης και ελέγχου της κίνησης,

                              —

                              τη μείωση της πιθανής ασυμβατότητας με ευάλωτους χρήστες των οδών,

                              —

                              αναβάθμιση της οδού με βάση τα τρέχοντα πρότυπα σχεδιασμού,

                              —

                              αποκατάσταση ή αντικατάσταση οδοστρωμάτων,

                              —

                              χρήση ευφυών οδικών σημάτων,

                              —

                              βελτίωση των ευφυών συστημάτων μεταφοράς και των τηλεματικών υπηρεσιών για σκοπούς διαλειτουργικότητας, καταστάσεων εκτάκτου ανάγκης και σήμανσης.

      ΠΑΡΑΡΤΗΜΑ IV
      ΣΤΟΙΧΕΙΑ ΑΤΥΧΗΜΑΤΟΣ ΠΕΡΙΛΑΜΒΑΝΟΜΕΝΑ ΣΕ ΕΚΘΕΣΕΙΣ ΑΤΥΧΗΜΑΤΩΝ
      Οι εκθέσεις ατυχήματος περιλαμβάνουν τα ακόλουθα στοιχεία:

                  1.

                  την ακριβέστερη δυνατή τοποθεσία του ατυχήματος·

                  2.

                  φωτογραφίες ή/και διαγράμματα της τοποθεσίας όπου σημειώθηκε το ατύχημα·

                  3.

                  ημερομηνία και ώρα του ατυχήματος·

                  4.

                  πληροφορίες για την οδό όπως τύπος περιοχής, τύπος οδού, τύπος κόμβου, όπου περιλαμβάνονται οι διαγραμμίσεις, ο αριθμός των λωρίδων, οι επιγραφές, η επιφάνεια της οδού, οι συνθήκες φωτισμού και οι καιρικές συνθήκες, το όριο ταχύτητας, τα εμπόδια παραπλεύρως της οδού·

                  5.

                  σοβαρότητα του ατυχήματος, όπου συμπεριλαμβάνεται ο αριθμός θανάτων και τραυματιών, ει δυνατόν σύμφωνα με κοινά κριτήρια που θεσπίζονται σύμφωνα με την κανονιστική διαδικασία με έλεγχο που αναφέρεται στο άρθρο 13 παράγραφος 3·

                  6.

                  χαρακτηριστικά των εμπλεκόμενων ατόμων όπως ηλικία, φύλο, εθνικότητα, επίπεδο αλκοολαιμίας, χρήση ή μη του εξοπλισμού ασφαλείας·

                  7.

                  δεδομένα για τα εμπλεκόμενα οχήματα (τύπος, ηλικία, χώρα, ενδεχομένως εξοπλισμοί ασφαλείας, ημερομηνία τελευταίου περιοδικού τεχνικού ελέγχου σύμφωνα με την ισχύουσα νομοθεσία)·

                  8.

                  δεδομένα ατυχήματος όπως τύπος ατυχήματος, τύπος σύγκρουσης, όχημα και ελιγμός οδηγού·

                  9.

                  όταν είναι δυνατόν, στοιχεία σχετικά με το χρονικό διάστημα που μεσολάβησε μεταξύ της χρονικής στιγμής του ατυχήματος και της καταγραφής του συμβάντος ή της άφιξης των σωστικών συνεργείων.


title: Οδηγία 79/168/ΕΟΚ του Συμβουλίου της 5ης Φεβρουαρίου 1979 περί τροποποιήσεως της οδηγίας 75/726/ΕΟΚ περί προσεγγίσεως των νομοθεσιών των κρατών μελών όσον αφορά τους χυμούς φρούτων και ορισμένα παρόμοια προϊόντα

text:
 54                                ' Επίσημη ' Εφημερίδα τών Ευρωπαϊκών Κοινοτήτων
379L0168
13.2.79                             ' Επίσημη ' Εφημερίδα τών Εύρωπαϊκών Κοινοτήτων                       Αριθ . N 37/27
                                              ΟΔΗΓΙΑ ΤΟΥ ΣΥΜΒΟΥΛΙΟΥ
                                                 τής 5ης Φεβρουαρίου 1979
               περί τροποποιήσεως τής οδηγίας 75/726/ΕΟΚ «περί προσεγγίσεως τών νομοθεσιών τών
                  Κρατών μελών όσον άφορα τούς χυμούς φρούτων καί όρισμένα παρόμοια προϊόντα»
                                                       (79/ 168/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,                         νως, πρέπει στήν περίπτωση αύτή νά μή λαμθανεται
                                                                 ύπόψη τό κριτήριο τής φυσικής όξύτητος·
Έχοντας ύπόψη :
                                                                 ότι τό άρθρο 18 παράγραφος 1 δεύτερο έδάφιο δεύτερη
τή συνθήκη περί ιδρύσεως τής Ευρωπαϊκής Οικονομι                περίπτωση τής οδηγίας 75/726/ΕΟΚ ύποχρεώνει τά
κής Κοινότητος, καί ιδίως τά άρθρα 43 καί 100,                   Κράτη μέλη νά άπαγορεύουν τό εμπόριο τών προϊό
                                                                 ντων πού δέν είναι σύμφωνα μέ τήν οδηγία, τρία ετη
 τήν πρόταση τής ' Επιτροπής,
                                                                 μετά τήν κοινοποίησή της·
 τή γνώμη τής Συνελεύσεως (*) ,
                                                                 ότι μετά τίς μή άποδοτικές πωλήσεις τοΰ έτους 1977,
 τή γνώμη τής Οικονομικής καί Κοινωνικής ' Επι                  δέν κατέστη δυνατό νά διατεθούν σέ όλες τίς περιπτώ
 τροπής /2),                                                     σεις τά ύπάρχοντα άκόμη άποθέματα πρίν άπό τήν εκ
                                                                 πνοή τής προθεσμίας αύτής καί , επομένως, πρέπει νά
  Εκτιμώντας :                                                   επιτραπεί στά Κράτη μέλη νά μεταθέσουν τήν προθε
 ότι ή οδηγία 75/726/ΕΟΚ τοΰ Συμβουλίου τής 17ης                 σμία αύτή σέ τέσσερα ετη ,
 Νοεμβρίου 1975 περί προσεγγίσεως τών νομοθεσιών
 τών Κρατών μελών όσον άφορα τούς χυμούς φρούτων
 καί ορισμένα παρόμοια προϊόντα ( 3), δέν προβλέπει τή
 δυνατότητα διορθώσεως τής όξύτητος τοΰ χυμοΰ                    ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :
 μήλων
 ότι άποδείχθηκε αναγκαίο , λόγω τών συνθηκών παρα
 γωγής πού επικρατούν σέ ορισμένα Κράτη μέλη , νά                                         Αρθρο 1
 δοθεί ή δυνατότης σ' αύτά νά έπιτρέπουν τήν προ
 σθήκη 3 γραμμαρίων κιτρικοΰ οξέος άνά λίτρο χυμοΰ                 Η οδηγία 75/726/ΕΟΚ τροποποιείται ώς έξης:
 μήλων
                                                                  1 . Τό άρθρο 16, παράγραφος 1 υπό ζ) άντικαθίσταται
 ότι τό παράρτημα τής οδηγίας 75/726/ΕΟΚ καθορίζει                    άπό τό άκόλουθο κείμενο :
 τίς ελάχιστες φυσικές οξύτητες τών νέκταρ φρούτων
 ότι τά ενδογενή άναλυτικά χαρακτηριστικά ορισμένων                   «ζ) τό κιτρικό οξύ δύναται νά προστεθεί μέχρι τοΰ
 φρούτων πού παράγονται σέ σημαντικές ποσότητες                           ποσοΰ τών 3 γραμμαρίων άνά λίτρο :
 εντός τής Κοινότητος, δέν έπιτρέπουν τήν τήρηση κα                     — στό χυμό σταφυλών, εφ' όσον ή προσθήκη
 θορισμένων συντελεστών                                                      αύτή έπιτρέπεται κατά τή στιγμή τής κοινο
 ότι, ώς πρός τήν παρασκευή τών μή χυλωδών νέκταρ , ή                        ποιήσεως τής παρούσης οδηγίας·
 δυσκολία αύτή δύναται νά παρακαμφθεί μέ τή μείωση                       — στό χυμό μήλων.»
 τοΰ κατωτέρου όρίου τής φυσικής τους όξύτητος·
                                                                  2 . Τό άρθρο 18 παράγραφος 1 δεύτερο έδάφιο δεύτερη
 ότι , εξ άλλου, στήν περίπτωση τών χυλωδών νέκταρ ,                  περίπτωση άντικαθίσταται άπό τό άκόλουθο κεί
 τών λαμβανομένων άπό ελαφρώς όξινα φρούτα, δέν εί                   μενο :
 ναι πάντοτε δυνατόν , γιά τεχνικούς λόγους, νά αύξηθεΐ
 ή οξύτητα τοΰ τελικοΰ προϊόντος μέ τή χρησιμο                       — «νά άπαγορεύουν τό εμπόριο τών προϊόντων πού
 ποίηση μεγαλύτερης ποσότητος φρούτων καί , έπομέ                        δέν είναι σύμφωνα μέ τήν παρούσα όδηγία , τρία
                                                                          έτη μετά τήν κοινοποίησή της, τής προθεσμίας
                                                                          αύτής δυναμένης νά μετατεθεί σέ τέσσερα ετη
 O ΕΕ αριθ. A 261 τής 6.11.1978, σ . 45.                                  υπό τών Κρατών μελών.»
 (2) Γνώμη διατυπωθείσα στίς 29 καί 30 Νοεμβρίου 1978 (δέν
     δημοσιεύθηκε άκόμη στήν ' Επίσημη ' Εφημερίδα).             3 . Τό παράρτημα άντικαθίσταται άπό τό παράρτημα
 (3) ΕΕ άριθ . N 311 τής 1.12.1975, σ . 40.                           τής παρούσης οδηγίας.
 ---pagebreak---                                       Επίσημη ' Εφημερίδα των Ευρωπαϊκών Κοινοτήτων                                                       55
                            Άρθρο 2                                                                           Αρθρο 3
Τά Κράτη μέλη λαμβάνουν τά μέτρα πού είναι ανα                               Ή παρούσα οδηγία άπευθύνεται στά Κράτη μέλη .
γκαία γιά νά συμμορφωθούν πρός τήν παρούσα οδηγία :
                                                                              Έγινε στίς Βρυξέλλες, στίς 5 Φεβρουαρίου 1979.
— μέ ισχύ άπό τίς 19 Νοεμβρίου 1978 , όσον άφορα τό
                                                                                Γιά τό Συμβούλιο
   άρθρο 1 σημείο 2,
                                                                                Ό Πρόεδρος
— τήν 1η ' Ιουλίου 1980 τό αργότερο , όσον άφορα τό
   άρθρο 1 σημείο 1 καί 3 .                                                                                P. MEHAIGNERIE
                                                                  ΠΑΡΑΡΤΗΜΑ
                                         ΕΙΔΙΚΕΣ ΔΙΑΤΑΞΕΙΣ ΓΙΑ ΤΟ ΝΕΚΤΑΡ ΦΡΟΥΤΩΝ
                                                                                Ελάχιστη οξύτητα       Ελάχιστη περιεκτικότητα
                                                                                έκφρασμένη σέ γραμμάρια    σέ χυμό καί ένδεχομένως
                                         Νέκταρ φρούτων                                τρυγικού όξέος άνά       σέ πολτό, έκφρασμένη
                                                                                λίτρο τελικού προϊόντος      σέ % έπί τοΰ βάρους
                                                                                τοΰ τελικού προϊόντος
               I. Φρούτα σέ χυμό δξινο, μή βρώσιμο ώς εχει
                   Καρποί ψιδίου τής γουάβας                                                    6                         25
                   Καρποί βρώσιμης πασιφλόρας (Passiflore edulis)                               8                         25
                   Μαύρα φραγκοστάφυλα                                                          8                         25
                   "Ασπρα φραγκοστάφυλα                                                         8                         25
                   ' Ερυθρά φραγκοστάφυλα                                                       8                         25
                   ' Ερυθροπράσινα φραγκοστάφυλα                                                9                         30
                   Καρποί Ίπποφαοΰς τοΰ ραμνοειδοΰς                                             9                        .25
                      Αγριοδαμάσκηνα                                                            8                         30
                   Δαμασκηνα                                                                    6                         30
                   Χονδροδαμάσκη να                                                             6                         30
                   Καρποί σορθιάς                                                               8                         30
                   Κυνόρροδα (καρποί τής Rosa sp .)                                             8                         40
                   Ξινοκέρασα (βύσσινα)                                                         8                         35
                   Λοιπά κεράσια                                                                6 ()                      40
                   Καρποί μυρτιάς (βακκινίου)                                                   7                         40
                    Καρποί κούφο ξυλιάς                                                         7                          50
                   Σμέουρα                                                                      7                         40
                    Βερύκοκκα                                                                   6θ                        40
                   Φράουλες                                                                     5θ                        40
                   Μούρα                                                                        6                         40
                    ' Ερυθρά θακκίνια                                                           9                         30
                   Κυδώνια                                                                      7                          50
                    Καρποί αζαρόλας (κουδόμηλα)                                                 8                         30
                   Λοιπά φρούτα πού άνήκουν στήν κατηγορία αύτή                                                           25
              II . Φροΰτα σέ χυμό βρώσιμο ώς εχει
                    Μήλα                                                                        H 1)                       50
                      Αχλάδια                                                                   3 (")                      50
                    Ροδάκινα                                                                     30)                       45
                    Εσπεριδοειδή                                                                 5                         50
                    Λοιπά φροΰτα πού ανήκουν στήν κατηγορία αύτή                                                           50
              ( ) "Οριο μή έφαρμοζόμενο στήν περίπτωση τοΰ προϊόντος πού αναφέρεται στό fippo 3 παράγραφος 2 ύπό γ ).